आखिर कइसे लड़ल जाई भ्रष्टाचार से ? – Anjoria\nजुलाई 12, 2011 भोजपुरी, लस्टम पस्टम\nबाबा रामदेव आ अण्णा हजारे का देखादेखी नाँव कमाये के गरज से बाबा लस्टमानंदो एगो दल बनवले “विलेज दल”, आ शुरू कइले मीटिंग. कई गाँव के लोग एकट्ठा भइल. लमहर लमहर भाषण भइल, लोग के चेहरा भ्रष्टाचार का खिलाफ किरोध से भरल रहे. लोग दाँत पीसर, किटकिटात जोहत रहे कि भ्रष्टाचार कहवाँ बा, भेंटा जाइत त ममो देतीं. लेकिन सबसे बड़हन बाति बा कि\nभ्रष्टाचार के जर कहवाँ बा ई नइखे मालूम. अब केहू के नइखे मालूम त जेकरा जइसन भ्रष्टाचार भेंटाइल बा ऊ ओही के बात क के संतुष्ट हो ता. पहिलका बईठक त फेल हो गइल. दोसरका बईठक ब्रह्म बाबा के तरे भइल.\nपहिलका में कुछ लोग असंतुष्ट हो गइल रहे. लेकिन एह बईठक में सबके खुश करे खातिर सबके गर में माला डालल गइल. नतीजा भइल कि ओह बईठक में जतना लोग रहल सबका गर में माला लउकत रहे. भाषण शुरू भइल. भ्रष्टाचार मेटावे खातिर सुझाव माँगल गइल. केहू कुछ कहल केहू कुछ कहल, एक आदमी कहल कि अनशन कइल जाउ. भूख हड़ताल का नाँव परत सब केहू तइयार रहे बाकिर आमरण अनशन के नाँव पर केहू तइयार ना रहे. पिछलका बेर मनरखन अहीर सड़क बनवावे के नांव पर अनशन कइले रहले लेकिन ई बेर उहो तइयार ना भइले. कहले कि पछिलका हाली हमरा के बइठा दिहलऽ लोगिन, आ सब केहू रस्ता ध लिहल, हमरा के उठावहू केहू ना आइल. ई कवन बात हऽ. हमार हाल बिगड़ल जात रहे. आखिर में मुखिया जी आ के इज्जतिया बचा दिहले. अब फेर फेर सियार ताड़ तर जइहें !\nसबके भीतर एगो असुरक्षा के भाव आ गइल. फेर नया नया परपोजल आवे लागल. केही कहल कि एकरा खातिर दउड़ लगावे के चाहीं. रामचेला खिसिया गइले. कहले चार डेग चलला पर त कतना लोग के दम फूलि जा ता, थहरा के बइठ जा ता लोग आ कहऽतारऽ दउरे के ! कुछ लोग कहल कि मार्च कइल जाव. गाँधियो बाबा त मार्च कइले रहले. भोला तिवारी खिसिया गइले. गाँधी बाबा के नाँव मत लऽ लोग. उहे त सब डूबवले. बात बढ़त बढ़त कांग्रेस भाजपा ले चल आइल आ मारा मारी के नौबत आ गइल. बाबा कसहूं रोकले. लोग मार्च पर तइयार भइल. अतने में केहू कहल कि मार्च करे के पहिलेकम से कम पुलिस से परमिशन त ले ल. ना त कहीं लगल पिटाये त भागे के जगहि ना मिलि. त एक आदमी कहल कि हम रोज कचहरी जानी, जे बाबू अप्लिकेशन आगे बढ़ाई ऊ कुछ पत्रपुष्प माँगत बा. कहऽ तइयार बाड़ऽ. बाबा लस्टमानंद कहले भ्रष्टाचार मेटावे के आंदोलन खातिर भ्रष्टाचार के सहारा. भाई कुछ त करही के पड़ी. पुलिस के लाठी से बाँचे के कवनो उपाय त करहीं के परी.\nसब केहू तइयार हो गइल आ घूस देबे खातिर चंदा बिटोराये लागल.\nवाह भाई वाह, भ्रष्टाचार मेटावे के खातिर भ्रष्टाचार के सहारा ! धन्य बाड़ऽ भाई लोग !\nबाबा लस्टमानंद ओहिजा से सूरती मलत चलि दिहले.\nOne thought on “आखिर कइसे लड़ल जाई भ्रष्टाचार से ?”\nजुलाई 13, 2011 को 3:47 अपराह्न पर\n“विलेज दल”के भ्रष्टाचार मेटावे खातिर भ्रष्टाचार के सहारा लेल , सभके आन्दोलन के भंडा फोड़ता .


तीन फुटो दुलहा मउर पहिरलसि – टटका खबर\nतीन फुटो दुलहा मउर पहिरलसि\nJun 29, 2018 गोरखपुर. तीन फुटा दुलहा\nगोरखपुर 28 जून (वार्ता). लमहर दिन ले अगुआ ला तिकवत एगो तीन फुट के दुलहो के भाग आखिर जागिए गइल जब 42 बरीस का उमिर में 32 बरीस के दुलहिन के रिश्ता आइल.\nउत्तर प्रदेश के गोरखपुर जिला में पिछला सोमार का दिने भइल एगो बिआह पूरा शहर में चर्चा के विषय रहल. एह बिआह में उहो लोग चहुँप गइल जिनका के ना त घराती बोलवले रहुवे ना बराती. बाकिर लोग दुलहा दुलहिन संगे सेल्फी खिंचवावे ला होड़ मचवले रहल.\nएह बिआह का बाद 36 इंच के दूलहा आ 34 इंच के दुलहिन एक-दोसरा के हमसफर हो गइले.\nगोरखपुर जिला में खजनी इलाका के विशुनपुरा गांव के डॉ सुनील पाठक जे 36 इंच के बाड़ें आ संस्कृत से पीएचडी कइले बाड़न अपना छह भाइ.न में तिसरा नंबर पर रहलें आ बाकी सब भाइयन के बिआह हो गइला का बाद अपना बिआह के आसो छोड़ दिहले रहुवन.\nसंजोग से एक दिन उनुका ला रानीबाग के प्रज्ञा कालोनी के सारिका मिश्रा (32 बरीस) के रिश्ता आइए गइल जे लगभग उनुके लंबाई के रहली. उहो स्नातक हई. सारिको के घर के लोग सारिका के बिआह के आस छोड़िए चुकल रहुवे काहे कि कवनो लड़िका उनुका के सकारते ना रहुवे. आ एह बिआह से दुनु पक्ष के खुशी के मौका मिलिए गइल.\nभगवान एह लोग के दाम्पत्य जीवन खुशहाल राखसु इहे शुभकामना सभे करी.\nकबीर अकादमी के नींव के ईंट रखलन पीएम मोदी


Full Hd जब मरद करे 👉 तब तब कमरिया दरद करे 2018 Mp3 - a.1614 pr | Flying For Heroes\nIndex of Full Hd जब मरद करे 👉 तब तब कमरिया दरद करे 2018\nReviewed by Peter on Monday June 25 2018 ★ 89 out of 95 based on 28 user ratings\nFree Full Hd जब मरद करे 👉 तब तब कमरिया दरद करे 2018 Download Mp3 ● Free Mp3 Full Hd जब मरद करे 👉 तब तब कमरिया दरद करे 2018 ● Mp3 Downloader Full Hd जब मरद करे 👉 तब तब कमरिया दरद करे 2018 Free Download ● Mp3 Download Full Hd जब मरद करे 👉 तब तब कमरिया दरद करे 2018 Mobile ● Download Free Full Hd जब मरद करे 👉 तब तब कमरिया दरद करे 2018 Music Online ● Mp3 Full Hd जब मरद करे 👉 तब तब कमरिया दरद करे 2018 Songs Free Download ● Mp3 Download Full Hd जब मरद करे 👉 तब तब कमरिया दरद करे 2018 Youtube.\nFULL HD ..जब मरद करे ..👉 तब-तब कमरिया दरद करे ..\nजब जब मरद करे ~ Jhijhiya स्टार नीरज निराला का एक और नया सुपरहिट गाना 2018 ~ Kamariya Darad करे\nनीरज निराला (2018) नई हिट गीत - जब जब मरद करे कमरिया दरद करे - नवीनतम भोजपुरी वीडियो सांग 2018\nवीडियो 2018 जब जब मराड करे Kamariya Darad करे भोजपुरी गीत dj छोटू Arkestra\nजब जब मरद करे कमरिया दर्द करे । नीरज निराला । niraj nirala भोजपुरी सांग 2018\nजब जब मरद करे-कमरिया दरद करे Kamariya Darad Kare #Bhojpuri video song 2018\nजब जब मरद करे ..तब-तब दरद करे.. का सबसे ज्यादा सुने जाने वाला गाना.\nजब जब मरद करे! कमरिया दरद करे\nजब जब मरद करे कमरिया दरद करे || एक दम तहलका मचा दिया है यह गाना | jab jab mard kare kamriya dard are\nजब जब मरद करे कमरिया दर्द करे | Jab Jab Marad Kare Tab Tab Mard Kare\nJab Jab Mard Kare Kamariya Darad Kare Mix By Dj Angad 8795724192\n• हमरा माल के गवना हो गइल... प्यार में पागल आशिक़ बस यही सुन रहे हैं# superhit arkestra video.\n• अक्षरा के डोली में गोली मारब घेर के...ये गाना खेसारी के दिल पर लगा...\n• Stay A Little Longer - Anushka Shahaney\n#FullHdजबमरदकरे👉तबतबकमरियादरदकरे2018 #FullHdजबमरदकरे👉तबतबकमरियादरदकरे2018Mp3 #FullHdजबमरदकरे👉तबतबकमरियादरदकरे2018Ringtone #FullHdजबमरदकरे👉तबतबकमरियादरदकरे2018Video #FullHdजबमरदकरे👉तबतबकमरियादरदकरे2018Mp4 #FullHdजबमरदकरे👉तबतबकमरियादरदकरे2018Lyrics #FullHdजबमरदकरे👉तबतबकमरियादरदकरे2018Chord #Mp3 #FreeMp3 #FreeMp3Download


काहे बँसुरिया बजवलऽ के शूटिंग पूरा – Anjoria\nश्री नरसिंह फिल्म प्रोडक्शन के “काहे बँसुरिया बजवलऽ” के दू दिन के पैचवर्क शूटिंग खतम होखते एकर शूटिंग के काम पूरा हो गइल. निर्माता प्रदेश कुमार सर्राफ आ निर्देशक कुमार विकल के एह फिल्म में नागेन्द्र चौधरी के संगीत सरोज अनजाना के गीत, ओमी आ महेश आचार्य के नृत्य निर्देशन, सुरेश शेट्टी के एक्शन आ गोपाल देव के फिल्मांकन बा. मुख्य कलाकारन में आकाश सुलभ, कल्पना साह, कुणाल सिंह, बृजेश त्रिपाठी, कुणाल बैकुण्ठ सिंह, सुमन झा, अभिमन्यु राज, नारायण कबीर, बंटी, माया यादव आ मेहनाज के नाम बा.


आरएसबीवाई में भइल धाँधली के जाँच से हड़कंप – टटका खबर\nछपरा के तीन गो नर्सिंग होम के जाँच का बाद ओह अस्पतालन के आरएसबीवाई केन्द्र खातिर मिलल मान्यता रद्द कर दिहल गइल बा आ कुछ अउरिओ नर्सिंग होम के मान्यता रद्द होखे के अनेसा बा. बीपीएल मरीजन के इलाज खातिर चलावल जात एह योजना में हर जगहा से धाँधली के शिकायत बा. आ कई बेर बस रुपिया कमाए का फेर में गैर जरूरी आपरेशन करे के शिकायत बा. कुछेक अस्पताल एक बेर भरती भइल मरीज के दू दू तीन तीन गो आपरेशन का नाम पर ओहनी के खाता झार देत बा लोग. सबले खास बात ई बा कि एह नर्सिंग होमन में बीपीएल परिवार के महिला मरीजन के सिजेरियन आपरेशन ना होखे काहे कि ओह खातिर भुगतान कम मिलेला.


टटका खबर, बियफे, १३ मई – Anjoria\nमई 13, 2010 news in bhojpuri, टटका खबर\nबथानी टोला नरसंहार में तीन जने के मौत के सजाय\nआरा जिला के सहार में बथानी टोला नरसंहार का मामिला में अजय, मनोज आ नरेन्द्र के मौत के सजा सुनावल गइल बा. बाकी बीस गो अपराधियन के उमिरकैद दिहल गइल बा. एह नरसंहार में २१ आदमी के मार दिहल गइल रहे जवना में तीन महीना के बच्ची से ले के ८० साल के बुढ़िया तक शामिल रहे. झगड़ा रणवीर सेना आ माले के बीच के रहे आ मजदूरी के विवाद से बात बढ़ल रहे.\nबिल गेट्स बिहार पर बेसी ध्यान दीहें\nबिल गेट्स खगड़िया आ बांका जिला के दौरा से लवटि के मुख्यमंत्री नीतीश कुमार से भेंट कइलें. उनकर संस्था बिल एंड मिलिंडा फाउंडेशन बिहार सरकार का साथ एगो समझौता कइले बिया जवना का तहत पटना, बेगूसराय, सहरसा, समस्तीपुर, खगड़िया, पूर्वी चंपारण, आ गोपालगंज में ऊ माता आ शिशुअन का बीच काम करी जबकि बीमारी से लड़े खातिर राज्य के अड़तीसो जिला में काम करी.\nकुर्सी के लालच में भाजपा कुछुओ कर सकेले\nझारखण्ड में आपन सरकार बनावे का लालच में भाजपा झामुमो के हर उलजुलूल मांग माने के तइयार लउकत बिया. पहिले समर्थन वापसी से पीछे हटल, अब पारा पारी सरकार चलावे बनावे पर सहमत हो गइल बिया. ओने बिहार में डा॰सीपी ठाकुर जवन कमिटि बनवले बाड़े तवना से पार्टी में बगावत के आवाज उठे लागल बा. यूपी में राजनाथ सिंह का विरोध का बावजूद सूर्य प्रताप शाही के राज्य पार्टी के अध्यक्ष बनावल गइल बा.\nप्रोफेसर लोग के कालेज में पाँच घंटा रहे के पड़ी\nउच्च शिक्षा के गुणवत्ता सुधारे खातिर विश्वविद्यालय अनुदान आयोग के बनावल कमिटी के राय बा कि प्रोफेसर लोग साल में कम से कम १८० दिन हाजिर रहे लोग आ हाजिर वाला दिन कम से कम पाँच घंटा कालेज में मौजूद रहे लोग. अब देखल जाव कि माननीय प्रोफेसर साहब लोग के का राय बा!\nबिहार में साढ़े चौंतीस हजार सहायक शिक्षकन के तत्काल नियुक्ति के आदेश\nसुप्रीम कोर्ट आदेश दिहले बिया कि बिहार सरकार ३१ अगस्त का पहिले राज्य भर में ३४५०० सहायक शिक्षकन के बहाली कर के ओकरा के सूचित करे. एह सीटन के शिक्षित बीएड उम्मीदवार से भरे के होखी जवना में उमिर के कवनो बन्दिश ना होखी. सरकार के कहनाम रहे कि राज्य में बीएड उम्मीदवारन के बहुते कमी बा. अब शायद यूपीओ के उम्मीदवारन के मौका मिल जाई.\nबैंक आ आबकारी विभाग में मुस्लिम काम मत करस\nदेवबंद के नया फतवा आइल बा कि बैंक आ आबकारी विभाग में नौकरी शरियत का हिसाब से गलत बा आ ओह लोग के जतना जल्द हो सके दोसरा विभाग में नौकरी तलाश कर लेबे के चाहीं. कुछ दिन पहिले ओहिजे के फतवा रहे कि मुसलमान औरत कवनो नौकरी मत करस जहाँ ओह लोग के मरदन का साथे काम करे के पड़त होखे. जबले कवनो मजबूरी ना होखे तबले ओह लोग के नौकरी ना करे के चाहीं.\nकारतूस घोटाला में शामिल लोगन के नाम बढ़ले जात बा\nसीआरपीएफ के जवानन के मारे खातिर नक्सलियन के सीआरपीएफे का गोदाम से असलहा आ कारतूस मिलल करेला आ एकर सप्लाई करेलें समूहद्रोही आर्मोरर जिनका जिम्मे कारतूस आ असलहा के प्रबंधन के जिम्मेदारी बा. अब फैजाबाद, बलिया, गोरखपुर, बस्ती, आ कानपुरो के आर्मोरर लोगन के संलिप्तता सामने आ रहल बा.\nएसएच कपाड़िया मुख्य न्यायाधीश बनलन\nकाल्हु राष्ट्रपति भवन में सुप्रीम कोर्ट के सबले सीनियर जज न्यायमूर्ती एसएच कपाड़िया के मुख्य न्यायाधीश पद के शपथ दिआवल गइल. कपाड़िया सितम्बर २०१२ ले एह पद पर रहीहन. पदभार ग्रहण कइला का बाद कोर्ट में सुनवाई शुरु करते ऊ मौखिक मेंशनिंग पर रोक लगा दिहलें आ निर्देश दिहलें कि अब से तय व्यवस्था के हिसाबे से मेंशनिंग होखल करी.\nसेना में अधिकारियन का कमी से परेशानी\nसेना में अधिकारियन के कमी देखत पहिले कर्नल पद से रिटायर होखे वाला लोग के अनुमति दिहल गइल रहे कि ऊ लोग अगर चाहे त दू साल अउरी सेना में कार्यरत रह सकेला. अब ब्रिगेडियरो लोग के एह बात के अनुमति दे दिहल गइल. सेना में अधिकारियन के कमी बा आ नयका नौजवान पैसा के चमक दमक का आगे सेना के नौकरी के भाव नइखन देत.\nबीसीसीआई के मंजूर नइखे कि केहू साँच बोलो\nमहेन्द्र सिहं धोनी पर बीसीसीआई एह चलते नाराज हो गइल बिया कि ऊ कह दिहलें कि आइपीएल का चलते आ ओह दौरान देर रात ले होखे वाला पार्टियन का चलते खिलाड़ी शारीरिक आ मानसिक रुप से थाक गइल रहलें जवना से ऊ विश्वकप में बेहतर ना खेल पवलें. बोर्ड आपन नाराजगी जतावत कहले बा कि धोनी बहानेबाजी मत करस. खराब खेले वाला लोगन का खिलाफ बोर्ड कार्रवाई करे के धमकी दिहले बा.\nपिछला पाँच दिन


दरिया दिल में यश आ राखी के लिप लॉक – Anjoria\nभोजपुरी के नयका स्टार यश कुमार आ चर्चित अभिनेत्री राखी त्रिपाठी के लिप लॉक एह घरी भोजपुरी फ़िल्म जगत में चर्चा के विषय बन गइल बा.\nदरअसल, यश आ राखी लेखक निर्देशक विमल कुमार के अगिला फिलिम “दरिया दिल” में रानी चटर्जी का साथे मुख्य भूमिका में बाड़ें. हाल ही में एकर शूटिंग खतम भइल. आखिरी दिन यश आ राखी प एगो गाना फिलिमावल गइल. राजेश गुप्ता के संगीत प एह गाना के खुद यश गवले. एही गाना के एगो सीन में यश आ राखी के देरी ले लिप लॉक देखावल गइल बा..\nयश बतवले कि “दरिया दिल” में उ एगो दिलफेंक लड़िका के किरदार में बाड़न जेकरा से राखी प्यार करतारी. जबकि यश के दादा जी (कुणाल सिंह) उनुका ला दोसर लइकी (रानी चटर्जी) पसंद क चुकल बाड़े,\nनिर्देशक विमल कुमार के कहना बा कि एह फिलिम में यश कुमार के जोरदार एक्शन आ रोमांस देखे के मिली. रानी चटर्जीओ अपना अभिनय से साबित कइले बाड़ी कि उ साचहु भोजपुरी सिनेमा के रानी हई.\n“दरिया दिल” के निर्माण मुम्बई टाकीज़ ( इंडिया) के बैनर तर निर्माता वरदान आष्टा करत बाड़े. एकरा के परोसत बाड़े दीपक शाह.\nमुख्य कलाकारन में यश कुमार, रानी चटर्जी, राखी त्रिपाठी, महानायक कुणाल सिंह, राकेश पाण्डेय, गोपाल राय, नीलिमा सिंह, प्रिया पांडे, सोनिया मिश्रा, अशोक कुलकर्णी, संजय वर्मा, विजय वर्मा अउर संजय पांडे बाड़े. इहे ना, भोजपुरी के गरम लिट्टी कहात अभिनेत्री अंजनो सिंह मेहमान भूमिका में आपन जलवा देखवले बाड़ी.


आखिरी दिने उप्र के दुनु लोकसभा सीटन ला 32 गो परचा दाखिल – टटका खबर\nआखिरी दिने उप्र के दुनु लोकसभा सीटन ला 32 गो परचा दाखिल\nलखनऊ 20 फरवरी (वार्ता) उत्तर प्रदेश के गोरखपुर आ फूलपुर लोकसभा सीट ला 11 मार्च के होखे जात उपचुनाव ला मगल का आखिरी दिने कुल 32 गो उम्मीदवार आपन परचा दाखिल कइलें.\nनिर्वाचन कार्यालय से मिलल जानकारी बा कि गोरखपुर संसदीय क्षेत्र से आजु नगेद्र प्रसाद साहनी (समाजवादी पार्टी),डा0 सुरियता करीन(कांग्रेस), उपेन्द्र शुक्ला (भाजपा),पूनम विश्वकर्मा (राष्ट्रवादी जनशक्ति पार्टी) शेलेश कुमार(जनहित पार्टी), अवधेश ( बहुजन मुक्ति मोर्चा) का अलावा आठ गो निर्दलीय उम्मीदवरो आपन परचा दाखिल कइले बाड़ें. ने अपना नामांकन पत्र भरा है1 इस सीट के लिए अब तक कुल 17 प्रत्याशियों ने नामांकन दाखिल किया है।\nफूलपुर लोकसभा सीट ला आखिरी दिने 18 गो परचा दाखिल भइल. अब एहिजा कुल 30 गो प्रत्याशी हो गइलें. आजु परचा दाखिल करे वालन में मनीष मिश्रा (कांग्रेस) कौशलेन्द्र सिंह (भाजपा) सुरेश चन्द्र उपाध्याय (भारतीय किसान सेना लोकतांत्रिक), कमला प्रसाद ( अम्बेडकर युग), प्रेम चन्द(अपना दल), मिश्री लाल(स्वतंत्रता जनराज पार्टी), गणेश जी त्रिपाठी (राष्ट्रीय बंधुत्व पार्टी), धीरेन्द्र कुमार( समदर्शन समाज पार्टी) आ दस गो निर्दलीय उम्मीदवार रहलें.\nएह दाखिल परचन के जाँच बुध का दिने कइल जाई आ नाम वापसी के तारीख 23 फरवरी ले बा.\nTags: गोरखपुर, फूलपुर, लोकसभा सीट\nसांसद रवि किशन आपन एक महीना के तनखाह पीएम राहत कोष में दान कइलन\nभोजपुरी पट्टी से 11 गो खबर, शुक 1 जून 2018 के\nभोजपुरी पट्टी से 10 गो खबर, 8 मई 2018, मंगल


फेरू उठल भोजपुरी के संवैधानिक मान्‍यता के मांग – Anjoria\nफेरू उठल भोजपुरी के संवैधानिक मान्‍यता के मांग\nइंडिया इंटरनेशनल सेंटर में आयोजित भोजपुरी समाज दिल्‍ली के एगो कार्यक्रम में काल्हु 21 अक्टूबर 2014 के समाज के अध्यक्ष अजीत दुबे के लिखल हिन्दी किताब “तलाश भोजपुरी भाषायी अस्मिता की” के विमोचन कइल गइल.\nएह मौका प स्वाभाविक रूप से भोजपुरी के संविधान के अठवीं अनुसूची में शामिल करावे के मांग एक बेर फेरू जोर-शोर से उठावल गइल. कार्यक्रम के अध्यक्षता केन्‍द्रीय मंत्री आ राज्‍यपाल रहल डॉं. भीष्‍मनारायण सिंह कइलन आ सांसद शत्रुघ्‍न सिन्‍हा, जगदम्बिका पाल अउर मनोज तिवारी, आ पुरनिया पत्रकार राम बहादुर राय मौजूद रहले.\nमैथिली-भोजपुरी अकादमी, दिल्‍ली के उपाध्‍यक्ष अजीत दुबे एह किताब के भोजपुरी के संविधान के अठवीं अनुसूची में शामिल करावे का अभियान के मजबूत करे ला लिखले बाड़न. कवनो भाषा के अठवीं अनुसूची में शामिल भइला के मतलब का होला, ओह भाषा के एहसे का फायदा होला, काहे भोजपुरी के ई हक देबे से आजु ले सरकार कतरात रहली सँ, एह काम ला संसद से सड़क ले का का कइल गइल, ऊ कवन बाधा बाड़ी स जवन भोजपुरी का राह में रोड़ा अटकावत बाड़ी सँ, वगैरह तमाम सवालन के जवाब एह किताब में देबे के कोशिश भइल बा.\nअपना संबोधन में अजीत दुबे पिछला यूपीए सरकार के कइल भोजपुरी के अनदेखी के बात करत मौजूदा सरकार से निहोरा कइलन कि भोजपुरी के संवैधानिक मान्‍यता जल्दी से दिहल जाव. भोजपुरी इलाका के सांसदो लोग के गोहार कइलन कि एह मुद्दा के अपना प्राथमिकता में शामिल क के संसद में उठावे लोग.\nअध्यक्ष डॉं. भीष्‍मनारायण सिंह कहनी कि “किताब में भोजपुरी भाषा के अस्मिता से जुड़ल लेखक के विचार बहुते सराहे जोग बा आ एकरा ला उनुका के बधाई देबे के चाहीं. एह काम के जतने सराहल जाव कमे रही.”\nसांसद शत्रुघ्‍न सिन्‍हा के कहना रहल कि भोजपुरी के संवैधानिक मान्‍यता जरूर मिले के चाहीं आ उमीद जतवलन कि मिल के रही.\nसांसद मनोज तिवारी कहलन कि ऊ पिछला 20 साल से भोजपुरी के सजावे-संवारे में लागल अजीत दुबे के भोजपुरी खातिर छटपटात देखत आइल बाड़न. कहलन कि अपना भाषा ला संजीदा ना होखले भोजपुरी के संवैधानिक मान्‍यता के राह के असली रूकावट बा आ अगर हमनी का ठान लीं त कवनो ताकत भोजपुरी के थाम ना पाई. आजु ना त काल्हु एकरा संविधान के मान्यता मिल के रही.\nवरिष्‍ठ पत्रकार रामबहादुर राय कहलन कि ई किताब अजीत दुबे आ हमनिओ ला ब्रह्मास्‍त्र जइसन बा. कहलन कि भोजपुरी के संवैधानिक मान्‍यता मिलला से हिन्‍दी के नुकसान ना होखी बलुक ओकर संकट कुछ कमे होखी.\nकार्यक्रम के संचालन प्रो. संजीव तिवारी कइलन आ धन्‍यवाद प्रस्‍ताव समाज के वरिष्‍ठ उपाध्‍यक्ष प्रभुनाथ पाण्‍डेय पेश कइलन. एह मौका प महामंत्री एल. एस. प्रसाद, संयोजक विनयमणि त्रिपाठी, संपादक अरविन्‍द गुप्‍ता आ सनत दुबे वगैरह समेत अनेके साहित्यकार, वकील, अध्‍यापक, समाजसेवी, पत्रकार आ अउरिओ बुद्धिजीवी उपस्थित रहलन.\nPrevious Post: टटको में टटका खबर : 21 अक्टूबर 2014, मंगल\nNext Post: टटको में टटका खबर : 22 अक्टूबर 2014, बुध\nदुबे जी के बहुत – बहुत बधाई।धनतेरस के वजह से कार्यक्रम में हम ना आईनी, क्षमा चाहत बानी।


चौधरी कन्हैया प्रसाद सिंह ‘आरोही’ जी से एगो छोट मुलाकात - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome चौधरी कन्हैया प्रसाद सिंह 'आरोही' जनकदेव जनक Bhojpuri Lekh चौधरी कन्हैया प्रसाद सिंह ‘आरोही’ जी से एगो छोट मुलाकात - जनकदेव जनक\nचौधरी कन्हैया प्रसाद सिंह ‘आरोही’ जी से एगो छोट मुलाकात - जनकदेव जनक\nविलक्षण प्रतिभा के धनी,यशस्वी आ ऊर्जावान साहित्यकार चौधरी कन्हैया प्रसाद सिंह ‘आरोही’ के, के नइखे जानत! आरोही जी विद्या दायिनी मां शारदे के वरद पुत्र रहीं. जेकर असीम किरपा उहां पर बरसत रहे. इहे कारन बा कि उहां के साहित्य के हर विधा में आपना कलम के जादू दिखवले बानी.\nआरोही जी से पहिल मुलाकात: हमार पहिल मुलाकात आरोही जी से 16 जुलाई 2014 के धनबाद फौरेस्ट कॉलोनी में भइल रहे. जब हम भोजपुरी के साहित्यिक पत्रिका ‘सूझबूझ ’के संपादक कृपाशंकर प्रसाद के साथे पहुंचल रहीं. ऐसे त हम उहां के रचनात्मक गतिविधियन के वाकिफ रहीं. बाकिर सोझा होखे के कबहूं मौका ना मिलल रहे. उहां के दरवाजा पर खड़ा होके साहित्यकार कृपाशंकर प्रसाद जी जब कॉल बेल बजवनीं त थोड़ा देर के बाद सफेद धोती कुर्ता में एगो रोबदार व्यक्ति दरवाजा खोलल, जेकरा नाक के ऊपर सोनहला फ्रेम में लागल गुलाबी रंग के सुंदर चश्मा चेहरा के आउर आकर्षक बनावत रहे. उहां के देखते हम दुनू आदमी प्रणाम कइनीसं. उहां के प्रफुल्लित मन से सहज आ सरल भाव में हंसत कहनी, “ आज बड़ बढ़िया दिन बाटे कि एके साथे दु-दु गो साहित्यकारन से भेंट भईल. आई सभे, सुआगत बाटे.”\nसाहित्यिक विधा के पारखी विद्वान: बइठका में जब आरोही जी आसन जमा लेहनीं त ठीक उहां के सामने सोफा पर हम दुनू आदमी बइठनीसं. बीच में एगो टेबुल रहे. जावना पर कुछ साहित्यिक पत्रिका, किताब, डायरी के अलावा लेखन सामग्री आदि सलिका से राखल रहे. जुलाई के महीना आधा पार कर गइल रहे, बाकिर गरमी के ताप आ उमस कम ना रहे. काहे कि हमनी तलफत दुपहरिया में उहां के घरे गइल रहीसं. देह से पसीना चुअत रहे. बाकिर ओह कमरा में लागल कुलर के हवा में हमनी के सब गरमी हवा हो गइल. उमस से मछियाइस मिजाज वापस आइल, तब जाके जान में जान आइल.\nएहीं बीचे आरोही जी हमरा से पत्र पत्रिकन में छपल रचनन आ किताबन के बारे में जानकारी लेवे लगनीं. ताकि प्रकासित होखे वाला किताब ‘भोजपुरी कथाकोश’ में ओहके डालल जा सके.\n“ सबसे पहिले ई बताई कि कवन कवन विधा में राउर रचना बाड़ीसं?” आरोही जी सवाल कइनीं.\n“ लिखे के शुरूआत हम नाटक से कइनी. पहिल नाटक मजबुरी रहे. ओकरा बाद कहानी ,लघु कथा, लेख, साक्षात्कार, फीचर, कविता, मुक्तक, दोहा, कुंडली आदि पर कलम लगातार चलत रहेला.”\nउहां के फेरू पूछनी,“ प्रभात खबर के धनबाद संस्करण में राउरा ‘भोजपुरी पाती’ के साप्ताहिक लेखन करत रहीं. ओह में ‘भोजपुरी पाती ’ के कातना अंक छपल रहे?”\nहम बतवनी,“ सन 2004 से 2009 तक लगातार ‘भोजपुरी पाती ’ के लगभग -155 अंक छपल. जवन हास्य व्यंग्य पर आधारित रहे. बुचना के माई अपना मरद के चिट्ठी लिखे. जेमे सामाजिक, राजनीतिक, सांस्कृतिक घटना क्रम भा सरकारी तंत्र के अबेवस्था आ खोट पर चोट होखे. जावना के अखबार के पाठक बड़ा चाव से पढ़स आ अगिला अंक आवे के इंतेजार करस. ”\nआरोही जी हमरा से फेनू पूछनी,“ ओह में कवन कवन पात्र बाड़ेंन सं?”\n“ भोजपुरी पाती में बुचना के माई के साथे बुचना आ फुकनी काकी मेन पात्र में बाटे लोग. बुचना आ फुकनी काकी चिट्ठी के सूत्रधार रहे लोग. एही पात्रन के ताना बाना पर चिट्ठी तइयार होखे. बाद में एकर संकलन किताब के रूप में “चिट्ठी बुचना के माई के” नाम से नवजागरण प्रकाशन नई दिल्ली से प्रकाशित भइल. ”\nआरोही जी के गंगाधाम जाये के बाद ‘भोजपुरी कथाकोश’ किताब रूप में बाजार में आइल. ओह किताब में हमार 125 रचनन के प्रकाशन भइल बाटे. एह बतकही के बीचे हमनी के आगा शरबत आ जलखई के कुछ चीज आ गइल. शरबत पीके मन तर हो गइल. ओकरा बाद मीठा आ नमकील के सवाद चखे लगनीसं. थोड़की देर के बाद फेरू बतकही चालू भइल. आरोही जी हमरा से अपना गांव जवार, देश परदेश के साहित्यकार मित्रन के नाम पूछे लगनीं. जवना के जवाब हम देत गइनीं. जेमे पत्रकार साहित्यकार उमेश सिंह, कवि वैज्ञानिक मदन मोहन त्वरण, साहित्यकार गंगाशरण शर्मा, कवि अनिल सिंह सेंगर, बिट्टू सिंह, राज कुमार सिंह, कवि वीरेंद्र कुमार मिश्र‘अभय’ जी, साहित्यकार चन्देश्वर प्रसाद, कवि श्यामनारायण पांडेय, कवि आ रंग कर्मी गुरु चरण ‘गुरु’,नाटककार आ रंगकर्मी राजेश कुमार आदि के नाम लिहनीं.\nआत्मीयता बेमिसाल: “ बड़ा होना अच्छा है बड़प्पन उससे अच्छा है.” ई सदगुन आरोही जी के सर चढ़ के बोलत रहे. हमरा बुझाइल कि कृतित्व आ व्यक्तित्व से साहित्य सेवी लोग अइसही प्रभावित ना रहे. काहे कि उहां के अव्वल दरजा के साहित्यकार के साथे साथ एगो अधिकारियो रह चुकल रहीं. जब आरोही जी के अचार, बेवहार आ विचार सोझा देखे के मिलल त हम उहां के सादगी के कायल हो गइनी. दुनू आदमी में लगभग हर रोज फोनिक बतकही होखे. एक दिन हम अपना कार्यालय में समाचारन के संपादन करत रही, तभीये आरोही जी के फोन आ गइल. कुशल क्षेम के बाद उहां के कहनी कि आज जिउतिया हटे जनक जी, बाकिर देखी ना कतही मरूआ के आटा ना मिलत हा. हमारा खातिर धनबाद ओतना देखल सुनल नइखे. का एकर जोगार झरिया में ना हो पाई! आरोही जी के एह आत्मीय आग्रह पर पर हम बागबाग हो गइनी. मन उच्छाह से भर गइल. हम जबाव दिहनीं, “ एकदम हो जाई,सर। तिनको चिन्ता मत करीं.”\nहम उहां से कहनी,“ सिंदुरिया पट्टी झरिया में रउरा कहूं के भेज दीहीं. तुरंते समस्या के समाधान हो जाई.....” तले ओने से आरोही जी कहनी, “ ई काम रउरे करे के बा. आटा लेके धनबाद आ जाई. हम रउरा राह जोहब. हमरा मुंह से निकल कि आच्छा ठीक बा.ओकरा बाद हम अपना आफिस इंचार्ज से छुट्टी लेके बाहर निकल गइनी. साथे अपना कार्यलय में बइठल खबरची लोग पर एक नजर दउरइनी. ओह मेंसे एक खबरची के बाइक पर बइठ के बाजार गइनी आ मरूआ के आटा कीननीं. फेरू ओरोही जी से मिले खातिर धनबाद चल दिहनीं.\nजब मर्यादा के गरदा उड़ल: झरिया में 31 जुलाई 2014 के जनवादी लेखक संघ झरिया इकाई के तरफ से कथा सम्राट प्रेमचंद जयंती पर संगोष्ठी होत रहे. अध्यक्षता कृपाशंकर प्रसाद जी करत रही. जबकि संचालन के बागडोर कवि पत्रकार तैयब खान जी संभरले रहीं. ओहमें मुख्य अतिथि नामचीन साहित्यकार चौधरी कन्हैया प्रसाद सिंह रहीं. मंच संचालन के दउरान अजीबो-गरीब घटना घट गइल. मंच पर खड़ा तैयब खान जी के अचानक खैनी खायके सूरती जागल. उहां के अपना कुर्ता से चुनौटी निकलनीं. चुनौटी के एक छोर खोलके अपना तलहथी पर खैनी रखनी आ चुनौटी के दुसरका छोर खोल के अपना अगूंठा के नाखून से चूना उठाके खैनी पर रखनी. ढक्कन से चुनौटी के दुनू खलल मुंह बंद कइनी.ओकरा बाद इंतमिनान से अपना तलहथी पर अगूंठा रखके खैनी मले लगनी. जब खैनी तइयार भइल त ताली से ठोक के मुंह में फांक गइनी. ई तमाशा संगोष्ठी में शामिल कवि,पत्रकार, कथाकार, उपन्यासकार आदि लोग देख के अवाक रहे. बाकिर केहूं टोक ना पवलस कि साहित्यिक मंच पर ई का होत बा!\nअनुशासन प्रिय आरोही जी अपना जगे से खड़ा भइनी आ संगोष्ठी के अध्यक्षता कर रहल कृपाशंकर प्रसाद जी से कुछ बोले के इजाजत लेहनी. ओकरा बाद कहनी,“ ई सार्वजनिक साहित्यिक मंच हअ ना कि कवनो नाच घर! साहित्यिक मर्यादा आ अनुशासन के पालन होखे के चाही. साहित्यकार लोगन के अलावा दर्शक दीर्घा में कुछ सुननिहारो लोग बइठल बा. अइसनका में संचालक महोदय से ई उमेद ना रल कि उहां के मंच पर खैनी ठोक मर्यादा के गरदा उड़ायेम.” आरोही जी के अनुशासित आ मर्यादित बात सुनके सबके ठकुआ मार देलस. आखिर में मंच संचालक महोदय के अपना गलती के एहसास भइल आ उहां के सार्वजनिक रूप से क्षमा मंगनी. ओकरा बाद फेनू संगोष्ठी शुरू भइल.\nसाहित्यकार चौधरी कन्हैया प्रसाद सिंह‘आरोही’ जी साहित्य के एगो अइसन सुधी साधक रहीं, जे अपना तप बल से साहित्य के विभिन्न रूपन के दीया हरेक क्षेत्र में जरइले बानी. अपना आत्मबल बल के उजास से जहां रहीं तहां से अन्हार के भगावत रहीं. उहां के कलम के नोंक अतना धारदार रहे कि ओह समय के नामी गिरामी साहित्यकारन के चुभत रहे. कलम के दम पर उहां के पहचान एगो आम आदमी से लेके संतरी से मंतरी तक रहे. जब उहां के कलम कोरा कागत पर नृत्य करे लागे त बुझाव की आज कवनों नया कृति के सृजन होई. उहां के गुमनामी के जंगल में भुलाइल कवि,कहानीकार, उपन्यासकार,नाटककार, साहित्यकारन पर अपना कलम के जादू चला के साहित्य जगत में पहचान दिलवनी. कवनों कुशल शिल्पी लेखा विकृत पथर के छेनी हथउरी मार मार के सुघर मूरत बनावनीं. ओह लोग के अपना दिल के पारस मनि छुआ के सोना बना दिहनीं.\nहमारो सौभाग्य रहे जे आरोही जी जइशन विद्वान आ सज्जन व्यक्तित्व के दरशन भइल. उहां के साथ बितावल एक एक पल कीमती रहे. उहां के सन्निध्य में जवन नेह छोह मिलल, ओकर शबदन में बयान कइल मुश्किल बा. आखिर में आरोही जी के श्रद्धासुमन अर्पित करत उहें के एगो गजल से!\nकाँट से माली लगावत नेह बा\nग़म इहे जे फूल बा मुरझा रहल.\nलिलोरीपथरा, सब्जी बगान.\nपो. झरिया, धनबाद, झारखंड.


अपना प्यार खातिर दुनिया जला देबे के तइयार रवि – Anjoria\nअप्रैल 4, 2010 जला देब दुनिया तोहरा प्यार में, पन फिल्म्स, रवि किशन\nभोजपुरी सिनेमा के सदाबहार सुपरस्टार रविकिशन के रोमांस के चर्चा आजुकाल्हु पूरा भोजपुरी सिनेमा जगत में चल रहल बा. रवि के दीवानगी के आलम ई बा कि ऊ अपना महबूबा के पावे खातिर दुनिया से टकराये के तइयार बाड़न आ कहत बाड़े कि जला देब दुनिया तोहरा प्यार में. अब रउरा सोचत होखब कि ऊ लड़की कवन हियऽ त बतावत चलीं कि ऊ लड़की हियऽ भोजपुरी सिनेमा के नयका सनसनी शिखा, जे रवि के अपना प्यार में अतना बान्ह लिहले बाड़ी कि ऊ जाल में फँसल मछली का तरह तड़फड़ात बाड़न. शिखो के हालत उहे बा. उहो अपना प्यार में पागल बिया बाकिर एह दुनु का बीच में एगो अइसन खलनायक बा जे दुनु के मिले नइखे देत. काहे कि उहो शिखा के ओतने शिद्दत से चाहेला. ओह खलनायक के नाम ह भोजपुरी सिनेमा के बैड मैन कहाये वाला अवधेश मिश्रा.\nअब त रउरो समुझ गइल होखब कि मामिला फिल्मी हऽ. जी बात हो रहल बा अमेरिकी कंपनी पन फिल्म्स के पहिलका भोजपुरी फिल्म जला देब दुनिया तोहरा प्यार में के. पन फिल्म्स बहुचर्चित हालीवुड फिल्म फोर्चुन टेलर सहित सात गो अंगरेजी फिल्म बना चुकल बा. एह भोजपुरी फिल्म के निर्देशन धीरज सिंह कर रहल बाड़े जे रामगोपाल वर्मा समेत कई गो दिग्गजन का साथ काम कर चुकल बाड़े. रेड वन कैमरा से शूट भइल एह पहिलका भोजपुरी फिल्म के निर्माता पवन कुमार शर्मा हउवें. फार्चुन टेलर के निर्देशिका तेजस्वी कदम एहू फिल्म के तकनीकि मजबूती देबे खातिर एकर सहनिर्देशक बनल बाड़ी.\nफिल्म के दोसर कलाकारन में बृजेश त्रिपाठी, कोमल ढिल्लन,फूल सिंह, सीमा सिंह, नीलिमा सिंह, विनोद मिश्रा, शमीम खान, सीपी भट्ट वगैरह के नाम बा. संगीत राजेश रजनीश के, गीत विनय बिहारी के आ संवाद सुरेन्द्र मिश्रा के बा.\nस्रोत : उदय भगत


भूअरा - अभिषेक यादव - मैना: भोजपुरी साहित्य क उड़ान (Maina Bhojpuri Magazine)\nHome अभिषेक यादव विविध संस्मरण भूअरा - अभिषेक यादव\nभूअरा - अभिषेक यादव\nकहल जाला कि- 'होनहार वीरवान के होत चिकने पात।' कुछ लो जे भी एह भौतिक चीजन में कुछ नया कईले बा, या त ऊ 'खुराफाती' हऽ या त ऊ 'करामाती' हऽ । कुछ लो एमबीए क के 'सुंदर पिचाई' बनऽता त कुछ लो बे-डिग्री क 'मार्क जुकरबर्ग' भी बनऽता; बाकी जमाना कतनो आधुनिक हो जाव, लेकिन एक बात से इनकार नइखे कइल जा सकत कि, 'आज भी लो काम से अधिका चाम के तरजीह देले'।\nखैर, आईं जा हमरा गाँवे जहाँ एगो खबर अदहन लेखा फफ़न रहल बा। पजरा-पड़ोस के जतना भी गाँव बाटे, सभका मुँह से एके बात- 'बाह रे भूअरा बाह!, जियो लाल!, चाऽबष-चाऽबष!, ..................|'\nहमहू गाँवे अइनी, अवते-आवत छोट भाई हिंट मरलस कि 'भूअरा हिट हो गइल बा'। कुछ देर सोचनी फेर पूछनी- 'कवन भूअरा रे! का ओकरा एगो आँख नईखे! का ओकरा एगो कान नईखे! कि ओकरा एगो हइये नइखे?'\n'साँझ क चलिहऽ पता चल जाई....'\nएतनि कहिके हमार छोटका भाई सरक गइल ।\nसाँझ भइल कुल लइका सिवान में खेले-कूदे पहुँचल लो, हमहू चहूँपनी। कुछ घरि एने-ओने भइला के बाद अचानक एगो आवाज आईल 'पियऊ पातर हो जईबऽ........।'\nपतंगबाज पतंग काट के छोड़ देता; पतंग गोल-गोल घूम रहल बे, क्रिकेटर आखिरी ओवर के गेना छोड़ि आ गुल्लीबाज गुड़ही में गुल्ली पियाऽवल छोड़के खड़ा होके थपरी बजावे लागल आ इधिर खूँटवारी आ झुरमूट के बीच से एकाएक अँकवारी में टेप लीहले एगो १२ बरिश के लइका निकलल। नियरा अइला पऽ ऊ लइका सभका आभार प्रकट करे लागल।\nजब हमरा लगे आईल त हम सन्न रह गइनि काँहे से कि ई उहे 'भूअरा' हऽ जवन कि- 'छोट रहे नाक भल-भल चुवे, दउड़ के सभकर उहै छुवे।' अंकवारी में अपना आधुनिक यंत्र से अनहर छेड़खानी कइल; 'जुगाड़ी बाजा' के\nधइले पूछलस- 'का हाल बा?'\n'ठीक बा तनि इधिर देखऽतऽ । '\nकहिके बड़ी गहिर नजर से ओकरा के ऊपर से नीचे देखनी, जब हमरा ई विश्वास हो गईल कि ई फंटुश फिलिम के 'पेंटल बाबा' न हउवे; त हम डटनि- 'ई का हव रे भाई? कईसन सूतरी, झिल्ली, चइली आ बोरसी खोंसले बाड़े?'\n'तहरा ना बुझाई तू तऽ.......'\nकहिके भूअरा अपना अगिला मेजबान तक पहुँचल।\nहमार चेहरा के भाव उड़ गईल; अनचितले सूर्ता परल कि "कहीं एकरा ऊ बात नइखे न मालूम 'जब हमार बाबूजी के नवा मोबाइल रहे आ एक बेर फोन अईला पऽ घिरघराए लागल, त हम बाबूजी के मोबाइल लेके दुकानदार के पहुँचनी।' दुकानदार (मजाक में)- 'एकरा (मोबाइल के) ठंडा लागल बा; हैश बटाम के कसके दबावला पऽ एकर जाड़ भाग जाई।'घरे अईला पऽ ई जानकारी हम छोटका भाई के दीहनी। कुछ दिन बाद मोबाइल के उहै झंझट फेर भईल । ए बेरी हमार भाईसाब हमरा अनुपस्थिति में मोबाइलवा के 'तावा पऽ सेंकाई' करत रहले ताकि एकर (मोबाइल के) जाड़; जड़ से भाग जाव। तबतक बाबूजी देख लीहनि, त फेर 'का छोटका आ का बड़का' दूनो जनि के जमके कुटाई भइल रहे। बाकी त बदनामी हमरे न भईल? 'कहिं भूअरा के ई मैटर मालूम तऽ नईखे?' 'ना' 'ना' ऊ त छोट रहल होई; भऽ के जाने केहू बतवले होखो ?"\nदिमाग में माथापच्ची चलत रहे, तबतक नजर पड़ल कि भूअरा ठीक अंपायर के पाछे खड़ा बा; आ ओकरा अविष्कार में 'करूआ तेल' पोता रहल बा। खिलाड़ी कऽ फरमाईश पऽ कबो 'खेदाड़ी' त कबो 'उफानी' के ट्यूनिंग करऽत भूअरा 'आरजे' की भूमिका मे लइकन कऽ हौसला बढ़ावत; हमरा मन के भा गइल ।\nकिरीन डूबे लागल, लौटानी समय 'भूअरा' से पूछनि- 'कऽ में पढ़त बाड़ऽ ?'\n'हई बजवा बेचाई का ?'\n(हम मजाक में पूछनि)\nतऽ भूअरा तपाक से कहलस- 'धंधा कऽ बात घरे होला ।'\n'ठीक बा भाई चलऽ तोरा घरे भी चलेब' कहिके कई फर्लांग आगे-आगे हम आ भूअरा सेकराहे, भूअरा के घरे चहुँपनी जा। भूअरा आपन सहेंजल बक्सा चौकी पऽ पटकलस आ तरह-तरह के डेमो देखावे लागल।\nघाटा-नाफ़ा के कहाऊत अइसे दागे जइसे इहे 'शिव खेड़ा' के गुरु हऽ। मोबाइल, टीवी, सीडी इहा तक कि कम्प्यूटर के भी कुछ पार्टस भूअरा के डाबा में रहे।\nअचानक ८ जीबी के चीप लिउकल तऽ पूछि लिहनी\n'ए भूअर! ई ८ जीबी के चीपवा, कतना के परी ?'\n'छबीस रुपिया के।'\n(मासूम लेखा भूअरा ई जतवलस कि, तु आपन बाड़ऽ तऽ दे देत बानि; ना तऽ दोसर केहू के.........।)\nहमरा खुशी के ठिकाना ना रहल। मने-मने गुनी कि बड़ा सेहते लहा देले बानि। दाम-दुकानी तय भइल। कइसहूँ रात बीतल। भोर होत-होत हम अपना हास्टल चहुँपनी। संगी-संघतियन संग मनचर्चा होखे लागल। बात-बात में मेमोरि के भी चर्चा भइल। सभ लो अधीर हो गईल 'सेकेंड हेंड सस्ता आ गारंटेड मेमोरि' खातिर। अब तऽ ई हाल हो गईल बा कि, घरे चहुँपला से पहिले 'भूअर भाई' के एडवाँस बुकिंग करावे के परऽता।\nमेमोरि लियावल आ पेठावल इहो एगो दिनचर्या में शामिल बा।\nकाहैं से कि भूअरा जब 'तीन तेरह में' ५ पढ़े वाला लईका १५ में पढ़े वाला के पढ़ा रहल बा; तऽ बूझी कि ओकर भारत कऽ भविष्य में कतना योगदान रही।\n- अभिषेक यादव


खाली भोजपुरी भोजपुरी चिचियईला से होई???? - JaiBhojpuri.com\nखाली भोजपुरी भोजपुरी चिचियईला से होई????\nPosted by Ashutosh Ranjan on September 8, 2012 at 12:04pm\nएह विषय पर कई हाली चर्चा भईल बा..खासकर नवीन भाई कई बार एह मसला पर आपन ब्लॉग भा फोरम के माध्यम से आपन बात रखले बानी...आजू फेर ना जाने इ काहे लागल हा की एहकर चर्चा फेर से कईल जाओ....\nका खाली भोजपुरी भोजपुरी चिचियईला से भोजपुरी के कल्याण हो जाई? काल हम एगो ब्लॉग लिखले रहनी की "हम विरोध काहे ना करीं?" यदि एह चर्चा के ओह ब्लॉग से आगे बढावल जाओ आ ओकरा के भोजपुरी से जोड़ के देखल जाओ त रौवे बतायीं की एको गो भगजुगनी भी लउकत बा, भोजपुरी के सही राही दिखावे के? अब या त हमार आँखी कमजोड बा या हमार बुध्ही.... लेकिन फिलहाल हमरा नईखे लउकत...रउवा लउकत होखे त जरुर बताएम सभे.... त अब सवाल उठत बा की भोजपुरी के आवाज उठावे खातीर अगुवा के कमी बा की अगुवा लोग के मंशा के?\nअगुवा? अगुवा त ढेरे लउकत बा लो...एक खोजेम त हजार भेंटइहन ...त फेर ओह लोग के मंशा में कमी लउकत बा? हम इ त ना कहेम की सभकर मंशा में ही खोट बा....लेकिन कुछ लोग के मंशा में खोट त साफे लउकत बा...आ कुछ लोग के तरीका ही सवाल के घेरा में बा..... तरीका पर सवाल काहे? त हमरा समझ से कवनो भी तरीका तब तक कारगर ना हो सके जब तक की ओकरा में व्याप्त बुराईयाँ के विरोध के साथे साथे ओकर अछायीयाँ के आगे ना बढावल जाओ.....मानत बानी की जन्हवा अच्छाई रहेला उन्हवा बुराई भी रहेला...दुनु समाज के हिस्सा ह...आ दुनु के अलग अलग क के समाज के कल्पना कईल कुछ ज्यादा ही आशावादी आ आदर्शवादी कहाई.....लेकिन तबो इ हमार मानना बा की जब तक बुराईयाँ के विरोध ना करेम..तब तक समाज के इ सन्देश की एह जुगनू में सही राही देखावे के क्षमता बा .. देवे में कामयाबी हासिल होई एहमें संदेह बा ......\nभोजपुरी के ढेर फिलिम बनत बाड़ी सन..स्वागत होखे के चाँही..काहे से की केहू त हिम्मत करत बा की रीजनल भाषा में ,आपन बोली में फिलिम बनावल जाओ...लेकिन का इ समाज के कवनो सन्देश देवे में सक्षम बा? यदि ना त इ सिनेमा भोजपुरी के कवन राह देखावत बा? का इ सब सिनेमा भोजपुरी संस्कृति के चित्रण करत बा? यदि ना त इ कईसन भोजपुरिया सिनेमा? मानत बानी की एह भोजपुरी फिल्मान के भी कुछ दर्शक बाडन..यदि ना रहीते त फिलिमवा सिनेमा हाल में लागीत ही कान्हे? लेकिन का सगरो भोजपुरी समाज एह सब फिलिमवन के देखत बा? यदि ना त बाकी समाज खातीर भी फिलिम बनत बाड़ी सन? यदि कुछेक के छोड़ दिहल जाऊ त एहुमें उत्तर मिली न....त यदि ना त कईसे इ सब सिनेमा भोजपुरी आ भोजपुरियन के प्रचार प्रसार आ उथान करत बा? आ यदि निमन नईखे करत त का इ बाउर कर रहल बा? यदि बाउर कर रहल बा त इ बहुत ही विचारणीय प्रशन बा....एहाकरा पर लगाम लगावे के चाँही भा प्रेरित करे के चाँही की नीमनका आवो ना त बांचलो खुन्चलो के आता पाता ना बांची... अब एहाकर जवाब इ मत देम सभे की भाई तुंही आगे आव आ निमन फिलिम बनाव त आंटा दाल के भाव मालुम पड़ी..... त हमरो सुन लीन्ही सभे..हमरा में उ हुनर रहीत त हम एह्बेरा कंप्यूटर के की बोर्ड ना तुरत रहती..हम एगो आम भोजपुरिया हईं..आ इ हमार हक़ बा की गलत के गलत कंही आ कर्त्तव्य बा की आपन भाषा , आपन संस्क्रीती के विलुप्त करे के साजिश के पर्दाफास करीं.......हमार त रउरा सब से इहे निहोरा बा की यदि भोजपुरी फिलिम बनावत बानी त सगरो भोजपुरी समाज के ध्यान में राखीं, भोजपुरियन के ध्यान में राखीं, भोजपुरी माटी के ध्यान में राखीं, भोजपुरी भाषा के ध्यान में राखीं, भोजपुरी संस्कृति के ध्यान में राखी......आ अब यदी इ सब रउवा ध्यान में नईखी राख सकत..त माफ़ करी सभे ..हमनी के हमनिए के हाल पर छोड़ दीन्ही सभे...ना त कंहवा रउवा सभे एह बात के क्लेम कर रहल बानी की रउवा सब भोजपुरी माई के सेवा करत बानी जा..आ हमरा भोजपुरी माई के सिसकारी लउकत बा...भोजपुरी माई के संसरी टगइला के उजबुजायील लउकत बा.................................\nसिनेमा से भी जादा सुगमता से कवनो चीझ अवेलेबुल होला त उ बा संगीत....जन जन तक आपन मिठास से कानन के , आत्मा के, दिल के सुकून पहुन्चावेवाला संगीत..से बड कवनो सन्देश वाहक ना होखे..मन के उदगार, समाज के बेचैनी, सामाजिक मैसेज .....बोली, संस्कार पहुँचावे के......कब कान से सुनत सुनत इ संगीत होंठ के द्वारा हमनी के जुबान हो जाला..पता ना पड़े.................... संगीत हर मौक़ा, हर मूड खातीर हो सकेला..अलग अलग तरह के हो सकेला.....लेकिन आजकाल के अधिकतर संगीत का रउवा लागत बा की कर्णप्रिय बा? का रउवा लागत बा की कान से होते हुए इ संगीत रौरी जुबान तक भी आवो? का रउवा लागत बा की एहकर प्रवेश रउरी दिल आ आत्मा तक होखो? यदि ना त संगीत के माध्यम से इ कईसन समाज सेवा? यदि नईखे होत त का एहकर विरोध ना होखे के चाँही? हमरा त ना गावे आवेला ना गाना लिखे.....लेकिन जे लिखत आ गावत बा का उनुकरा से हामार इ डीमांड अनुचित बा? यदि ना त हम त हर ओह फुहर संगीत के विरोध करेम जवन हमरा कान के जरिए हमरा आत्मा में प्रवेश करे के कोशिश करी, ओकरा के गंदा करे के कोशिश करी.......यदी रउवा सभे के एही तरह के संगीत बनावे आ सुनावे के बा त माफ़ करेम सभे..एहसे भोजपुरी के सेवा ना भोजपुरी के आत्मा के तार तार कईल जात बा...आ इ शायदे कवनो भोजपुरिया चाहि की ओहाकर आत्मा के अईसे तार तार कईल जाओ..\nभोजपुरी के संविधान के आंठ्वी सूचि में शामिल करे के मांग होत बा...भोजपुरिया सम्मलेन हो रहल बा..देश विदेश में रहे वालन भोजपुरियन के जुटान हो रहल बा....आ बतकही, पोस्टर बैनर सब अंग्रेजी आ हिंदी में...कईसन उठान होत बा भोजपुरी के? इंहवा लोग गर्व से कहत बा की देश के संसद में चिदंबरम साहब भोजपुरी में कहनी की "हम रउवा लोग के भावना के समुझत बानी" फेर हमही आ रउवा, भोजपुरियन से ही, भोजपुरिया मंच से ही हिंदी आ अंग्रेजी में बतकही क के कवन सन्देश देवल चाहत बानी जा? कंही इ सन्देश एह रूप में आम भोजपुरिया तक त नईखे चन्हुपट की " भोजपुरी गंवारण के भाषा ह" काहे से की देखि हम हईं राउर अगुवा, हम नेत्रीत्वा देत बानी, हम सुट बुट टाई लगा के मंच पर आगे बयीथत बानी..हमार चमकत फोटो रोज रोज अखबार में निकलत बा, हम कहात बानी भोजपुरी के अगुवा....आ हम भोजपुरी मंच पर भी अंग्रेजी भा हिंदी बोलत बानी..एह से भाई लोगन यदि रउवो सभ्य आ सुसंस्क्रीत कहाए के बा त रउवो हिंदिये आ अंग्रेजी बतियायीं......यदि इ मंशा बा त निसंदेह भोजपुरी के अईसन कर्न्धारण से नोकसान ही बा.....मानत बानी की रउवा, हमारा आ सगरो भोजपुरिया समाज के भोजपुरी के अलावे भी ज्यादा से ज्यादा दोसर भाषा के ज्ञान होखे के चाँही..रोजी रोटी खातीर, दोसर समाज में संपर्क संवाद खातीर...लेकिन जब अपने समाज में अपने मंच पर यदि भोजपुरी के कर्णधार लोग ही दोसर तीसर भाषा में बतकही करे लागी..त भगवान बन्चावास भोजपुरी के अईसन कर्न्धारण से.....\nहम आ रउवा का कर सकत बानी? आपन आवाज त उठाईये सकत बानी....आ आवाज उठावाही के चाँही ना त फेर रोवला से का भेंटाई? जवने हुनर बा..ओकरे तनी तनी सदुपयोग भोजपुरी खातीर कईल जाओ त कुछो त सेवा होई...उ चिरईया वाला कहानी सुनले बानी नु जे आपन ठोड़ीसे पानी ढोवत रहे आग बुझावे खातीर...यदी ओह चिरयीयो नियर कुछऊ क दिहल गईल त बुझ लीं की आपन माटि के प्रती आभार हो गईल...यदी रउवा फिलिम लाईन में बानी त निमन निमन माटि से जुडल, सर्व समाज ला, सामजिक सन्देश वाला एक आधे सही फिलिम त बनायीं...यदि रउवा गायक बानी त निमन निमन भोजपुरी गाना लिखी आ गई..यदि रउवा कवी आ साहित्यकार बानी त कुछ कर्जा त भोजपुरी के भी चुकायीं..यदि रउवा विचारक बानी त कुछ विचार भोजपुरी के भी दे के लाभान्वित करीं..........................................................\nहमार इचिको उद्देश्य नईखे केहू व्यक्ती विशेष भा संस्था विशेष पर कवनो तरह के कवनो अंगूरी उठावे के ....इ एगो आत्मावलोकन बा, विचार मंथन बा,,,,,,\nरउरा लोग के प्रतिक्रिया के इंतज़ार रही......\nजय भोजपुरी Views: 63\nComment by नबीन भोजपुरिया ( NB ) on September 8, 2012 at 5:02pm आशुतोष भाई प्रनाम आ जय भोजपुरी\nसोरह आना सही बात लिखले बानी ! लोगन के एह बात के , भोजपुरिया लोगन के एह बात के बुझे के जरुरत बा , जुझे के ना !\nजय भोजपुरी Comment by Anoop Srivastava on September 8, 2012 at 5:19pm आशुतोष जी प्रणाम,एकदम वाजिब उदगार बा राउर ....बहुत कुछ हमेशा भितरे-भीतर कचोटत रहेला ... सब कुछ जनले बुझले के बावजूद ..अगर हमके भोजपुरी के वाकई भला करे के बा त ...भोजपुरी में जीए के पड़ी ... आ शुरुआत अपने घर से करे के पड़ी ... जय भोजपुरी भाई जी । Comment by Brij Kishor Tiwari on September 8, 2012 at 7:28pm जय भोजपुरी आ प्रणाम आशुतोष जी .......बात त वाजिब बा राउर ..........लेकिन कबो कबो, चिका फेकत फेकत ,टिकोरा पर सटीक निशाना लाग जाला ........कम से कम चिका त फेकत रहल जाव ...टिकोरा एकही बा .....केहू के निशाना साध जाव .....कम से कम एही आशा और विश्वास से .......एक बार जोर से चिचियावल जाव ...............जय भोजपुरी ,जिया भोजपुरी Comment by Umesh Gautam on September 9, 2012 at 8:50pm आशुतोष भैया . प्रणाम आ जय भोजपुरी । भोजपुरी के व्यापार लोग कर रहल बा , आ हमनी के अतना काम क देबे के बा इ लोग उपेक्षित आ अकेला हो जाउ लोग । धन्यवाद । Comment by Umesh Gautam on September 9, 2012 at 8:50pm आशुतोष भैया . प्रणाम आ जय भोजपुरी । भोजपुरी के व्यापार लोग कर रहल बा , आ हमनी के अतना काम क देबे के बा इ लोग उपेक्षित आ अकेला हो जाउ लोग । धन्यवाद । Comment


*साहित्य प्रेमी संघ*: सगुन: मन में नेह के तार बहुत बा\nसगुन: मन में नेह के तार बहुत बा\nमन में नेह के तार बहुत बा.\nई नदिया में धार बहुत बा.\nतनिको चूक के मौका नइखे\nगरदन पर तलवार बहुत बा.\nसौ एके छप्पन के आगे\nपर्चो भर अखबार बहुत बा.\nकाहे गांव से भगत बा ड\nगांव में कारोबार बहुत बा.\nके अब केकर दुःख बांटे ला\nबनल रहे व्यवहार बहुत बा.\nमिल जाये त कम मत बुझिह\nचुटकी भर संसार बहुत बा.\n(समकालीन भोजपुरी साहित्य में प्रकाशित)\nसगुन: मन में नेह के बहुत बा:\nPosted by devendra gautam at 7:31 PM


खबर एक नजर में (4 जून 2011) – टटका खबर\nखबर एक नजर में (4 जून 2011)\nकरियाधन का खिलाफ बाबा रामदेव के अनशन शूरु\nकाल्हु देर साँझ ले बनल उहापोह का बाद आखिरकार बाबा रामदेव एलान कइलन कि सरकार का सा् बातचीत में नब्बे फीसदी सहमति बनला का बावजूद सरकार कुछ खास बात पर तइयार नइखे होत एहसे ऊ काल्हु सबेरे से अनशन पर बइठीहें. आजु सबेरे पाँच बजे बाबा रामदेव दिल्ली का रामलीला मैदान में बनावल अस्थायी योग शिविर का मंच पर अइलन. ओहिजा मौजूद अपना गुरु के गोड़ छू के आशीर्वाद लिहलन आ जय भारत माँ के उद्घोष का साथ आपन आन्दोलन शुरु कर दिहलन. अनशन स्थल पर हजारन लोग के भीड़ मौजूद बा आ हर घंटे भीड़ बढ़ल जा रहल बा. अन्ना के अनशने का तरह अबकियो मीडिया एह आन्दोलन के बढ़िया से प्रचार कर रहल बा. पूरा दुनिया में बाबा के समर्थक अनशन आ सत्याग्रह पर बइठल बाड़े आ देश का करीब हर जिला में सत्याग्रह हो रहल बा. हिन्दुस्तान में आजु ले अतना बड़हन पैमाना पर कवनो सत्याग्रह नइखे भइल. सरकार अबहियो बाबा के मनावे पर लागल बिया. ओकर कोशिश बा कि बाबा करिया धन वाला मुद्दा पर जिद्द मत करसु काहे कि एह समस्या के तुरत फुरत समाधान ना हो सके.\nमनोज तिवारी बाबा का मंच पर\nलोकप्रिय भोजपुरी गायक आ भोजपुरी सिनेमा के मेगास्टार कहाये वाला मनोज तिवारी आजु सबेरे से बाबा रामदेव का मंच पर मौजूद बाड़े आ अपना देशभक्ति वाला गाना से मौजूद लोगन के उत्साह बढ़ा रहल बाड़न. काल्हु बालीवुड के कुछ मुसलमान सितारा बाबा रामदेव के समर्थन से इन्कार कर दिहले. ओह लोग के कहना रहल कि बाबा के आन्दोलन में राजनीति बा. अकसर आरोप लागत रहेला कि बालीवुड फिल्मन में करिया धन के निवेश होला आ बालीवुड दाउद गिरोह का इशारा पर चलेला. आजु मनोज तिवारी के मंच पर मौजूदगी का बाद ई ना कहल जा सके कि फिल्मोद्योग एह आन्दोलन का सामुहिक विरोध में बा. ई अलग बाति बा कि मनोज तिवारी अपना राजनीतिक महात्वाकांक्षा का चलते अलग अलग मंच पर आपन मौजूदगी दर्ज करावत रहेले.\nभोजपुरी फिल्म सिटी के अवार्ड समारोह ना हो सकल\nमुंबई में २ जून के होखे वाला भोजपुरी फिल्म सिटी अवार्ड समारोह मूसलाधार बरखा में बह गइल आ आयोजन रद्द कर देबे के पड़ल. महुआ टीवी के सुर संग्राम दू का टारल फाइनल का तरह एह अवार्डो समारोह के टार दिहल गइल बा आ अगिला तारीख के अबले एलान नइखे भइल. भोजपुरी फिल्म सिटी अवार्ड समारोह अपना तरह के एगो बड़हन आयोजन बा. अब तक होत आइल भोजपुरी फिल्म अवार्ड समारोह अतना बड़ पैमाना पर नइखे मनावल गइल. साल २००८ के बनारस में भइल ईटीवी फिल्म समारोह अपवाद रहल बाकिर ओकरा बाद ईटीवी फेर फिल्म समारोह ना कइलस.\nबिहार में गाँव वालन पर पुलिस फायरिंग में तीन आदमी के मौत\nबिहार का अररिया जिला के फारबिसगंज में आन्दोलन करत गाँव वालन के पुलिस से झड़प हो गइल जवना का बाद भीड़ तितर बितर करे खातिर पुलिस गोली चला दिहलसि. एह फायरिंग में तीन आदमी के मौत हो गइल आ बीसेक जने घवाहिल हो गइले. मुख्यमंत्री एह फायरिंग के जाँच के आदेश दे दिहले बाड़न आ दु दिन का भीतर रिपोर्ट मँगले बाड़न.स\nभजनलाल के मौत\nदेश में आयाराम गयाराम वाला राजनीति के शुरुआत करे वाला आ तीन बेर हरियाणा के मुख्यमंत्री रहल एकासी साल के भजनलाल के काल्हु हृदयगति रुकला से मौत हो गइल. बिहार आ यूपी के मुख्यमंत्रियन समेते बहुते राजनेता भजनलाल के मौत पर आपन शोक जाहिर कइले बाड़े.\nयूपी में अकेले लड़ी भाजपा\nवइसहू कवनो दोसर दल भाजपा के साथ आवे के बेचैन नइखे बाकिर एह कमी के आपन वाहवाही बनावत भाजपा अध्यक्ष नितिन गडकरी काल्हु लखनऊ में हो रहल राष्ट्रीय कार्यकारिणी के बईठक के उद्घाटन करत कहले कि भाजपा राज्य में अपने दम पर चुनाव लड़ी. कहलन कि दिल्ली के गद्दी के राह यूपी होइये के जाले आ यूपी में सत्ता जीतल पार्टी के प्राथमिकता में बा. एक बेर पहिलहू भाजपा राज्य में सत्ता में आ चुकल बा अब फेर राज्य में गुण्डाराज आ जंगल राज खतम करे खातिर अब कमर कस लिहले बिया. बसपा, कांग्रेस, आ सपा, तीनो के अपना निशाना पर लेत नितिन गडकरी कहलन कि एह तीनो दल के आपसी तालमेल के खुलासा जरुरी बा.\nखबर एक नजर में (3 जून 2011)\nखबर एक नजर में (5 जून 2011)\n2 thoughts on “खबर एक नजर में (4 जून 2011)”\nI am Md. Javed Khan from Saudi Arabia. But my native place from Ballia. I am very happy. Got current news form Tatka khabar site. Thanks for Bhojpuri media\nballia ke bare me jetne kahal ja otne kam padi kul mila ke east or weast ballia is the best……………………………..sksingh


चुन्नू बाबू सिंगापुरी के बिहार टूर | Anjoria's Weblog\nबहुत जल्दिये बिहार के जनता चुन्नू सिंगापुरी के स्टेज शो बिहार के हर जिला में देखी. भोजपुरी सोसायटी ऑफ़ सिंगापूर के संस्थापक, भोजपुरिया माटी आ संस्कार अउर संस्कृति के आत्मसात करेवाला चुन्नू सिंगापुरी अब बिहार टूर का तइयारी में जुट गइल बाड़न. उनुकर पैतृक निवास उत्तर प्रदेश के देवरिया में होखला का चलते जबहिये उनुका अपना बिजनेस से थोडिका समय मिलेला त तुरते ऊ भोजपुरी समाज खातिर कुछ ना कुछ करे लागेलन. एकरे नतीजा ह कि आजु पूरा सिंगापूर भोजपुरी समाज का बारे में जाने लागल बा.\nसिंगापूर का अलावा अउरियो कई देशन में जहां भोजपुरिया भाई रहेलन ओहिजा जा जा के रैप शो करत अंगरेजी आ भोजपुरी में पारम्परिक गीत गावे का साथही सगरी भोजपुरिया नाच प्रस्तुत करेले. एह नाचन में अहिरउआ नाच, धोबियउआ नाच, कहरउआ नाच, पसियउवा नाच, गोडऊ नाच आ अउरी अनेके तरह के भोजपुरिया नाच शामिल रहेला. ऊ एकही सन्देश हमेशा दोहरावत रहेलन – “भोजपुरी हउवे हमनी के माई ए भाई, एकर लजिया तू रखिह बचाई ए भाई”\nएगो सवाल का जवाब में ऊ कहलन कि, “हमार मकसद बावे भोजपुरिया संस्कार आ संस्कृति के जन जन तक चहुँपावे के. जेहेस कि भोजपुरी के नाम पर नाक भौ सिकोड़े वाला लोगो जानो कि हमनी के भारत देश के असल पहचान त भोजपुरिये संस्कृति आ संस्कार में रचल बसल बा, कहलन कि अपना आवे वाली फिलिम “चुन्नू बाबू सिंगापुरी” ओही सोचावट के लोगन ले चहुँपावे के काम करी. कोशिश कइले बाड़न कि दर्शक अब नीमन फिलिम देखसु आ घर परिवार का साथे देखसु. काहे कि जब महिला वर्ग फिलिम देखे सिनेमा हॉल ले ना आई त चाहे करोड़ों रूपिया खरच करि के फिलिम बनावल जात रहे, सिनेमा भोजपुरी के काया कल्प नइखे होखे वाला.\nThis entry was posted in कलाकार and tagged चुन्नू बाबू सिंगापुरी by Anjoria. Bookmark the permalink.


“गैंग्स ऑफ वासेपुर” मनोज तिवारी के धूम मचवलसि | Anjoria's Weblog\nमनोज तिवारी जब पहिलका एलबम गवलें “बगल वाली जान मारे ले” त भोजपुरी एलबमन के पूरा बाजार खड़ा हो गइल. मनोज तिवारी के भोजपुरी फिल्म “ससुरा बड़ा पईसावाला” से भोजपुरी सिनेमा हिंदी सिनेमा के समानांतर खड़ा हो गइल आ अब जब मनोज तिवारी पहिला बेर कवनो हिंदी फिल्म में गवलें त ओह गाना के धूम भारते ना दुनिया भर में मच गइल. ई फिल्म ह “गैंग्स ऑफ वासेपुर” आ गाना ह “जीयऽ ए बिहार के लाला”. हर जगह एह गाना के तारीफ होखत बा आ गाना पूरा दुनिया में हिट हो चुकल बा.\nबिहार आ झारखण्ड क पृष्ठभूमि पर बनल एह फिल्म के ताना बाना कोयला माफिया पर बुनाइल बा आ एही चलते एह गाना खातिर अनुराग कश्यप मनो ज तिवारी के चुनलन आ उनुकर फैसला सही साबित हो गइल. एह सफलता से निर्माता, निर्देशक त खुश बड़ले बाड़ें संगीतकार स्नेहा खेवलकरो पूरा उत्साहित बाड़ी. गीत के सफलता के श्रेय ऊ गीतकार पियूष मिश्रा के देत बाड़ी. मनोजो तिवारी एह सफलता के श्रेय गीतकार आ संगीतकार के देत बाड़ें आ एह मौका खातिर अनुराग कश्यप के आभार जतवले बाड़ें.\nवासेपुर के विरोधी बिहारी आ झारखंडी ना हउवें : मनोज\nThis entry was posted in कलाकार, गीत संगीत, फिल्म and tagged मनोज तिवारी by Anjoria. Bookmark the permalink.


सब झगड़ा जर जोरू आ जमीन के हऽ – Anjoria\nसब झगड़ा जर जोरू आ जमीन के हऽ\nJun 8, 2011 भोजपुरी, लस्टम पस्टम\nरामचेला बाबा लस्टमानंद से पूछले कि आजुकाल्ह आतना झगड़ा काहे बढ़ गइल बा. बाबा खखार के कहले, बड़ बूढ़ लोग कहि गइल बाड़े कि दुनिया भर के झगड़ा जर जोरू आ जमीन के ले के होला. इहवां जर माने सोना चांदौ आ रुपिया पइसा के बात नइखे, जोरू माने मेहरारुओ के नइखे, बाति बा जमीन के, जमीन दखल के ना लेकिन जमीन के बाति त जरुर बा. आजुकाल्ह फेर जमीन के झगड़ा बढ़ रहल बा. अब देखऽ ना चुनाव के पहिले ममता दीदी वादा कइले रही सिंगुर के जमीन लवटावे के. अब कहऽतारी कि ना हो एह में त कानूनी अड़चन बा.\nखैर ई त सरकार के कामे हऽ कि रोज नया नया लोभ दे देउ आ आदमी ओही में घुमत रहे. एहि से बूढ़वा लोग जमीन के नम्बर एकदम आखिर में दिहले बा. सबले पहिला नम्बर बा जर माने कि सोना याने धन दौलत रुपिया पइसा के. अब रुपिया पइसा खातिर का का होता ई बतवला के दरकार नइखे. नौकर अपना मालिक के मारि के भाग जाता त कहीं भाई से भाई बेइमानी क देता. कहीं दोस्त दोस्त का पीठ में छूरा घोंप देता त कहीं बेटा बाप के नइखे चीन्हत. रुपिया पइसा खातिर का हो ता ई जाने खातिर दूर गइला के दरकार नइखे. बस रोज सबेरे के अखबार उठा लऽ आ सब पता चल जाई. बेइमानी के एक से एक नया तरीका. खैर केहु तरे पइसा कमा लिहल लोग त अब लागेला जोरू के खोज होखे. जोरू माने फालतू खरचा के जिन्दा रूप. इन्कम टैक्स वालन से भले रुपिया बाँच जाव लेकिन भाई रामचेला, ई जोरू का नजर से ना बांच सकेला.\nआ जब जोरू भेंटा गइल त जान जा रामचेला अब आदमी सोचे ला कि कहीं चार कट्ठा जमीन हो जाइत. अब लागेला ओकरा चक्कर में. एही खातिर सब मारामारी होखेला. आदमी आपन जमीर खतम क देला. नेता होखो भा पइसा वाला, एही तीन का चक्कर में हमेशा पड़ल रहेला. अब करीब किसान का लगे जोरू होला, जमीनो होला. कभी कभार फसल ठीक भइल त जर भेंटा गइल ना त जै श्रीराम ! ना कहीं घूमे के औकात ना जोगाड़. बस से जात रेलगाड़ी देख के आपन सवख पूरा क लेला लोग. सब लड़ाई जमीन का खातिर आ अंत में ओही जमीन में मिल जाये के बा.\nनेता बने के आइडिया तियाग दिहले रामचेला\nभ्रष्ट लोगन के डिमांड


साहित्य | Anjoria's Weblog\nPosted on जुलाई 8, 2010 by Anjoria\nनिबन्ध, साहित्य में प्रकाशित किया गया | Tagged भोजपुरी, ललित-निबन्ध, साहित्य\t|2Replies\nPosted on जून 23, 2010 by Anjoria\nअँजोरिया के एगो साहित्यकार आ सम्मानित पाठक दिवाकर मणि जी के एगो टिप्पणी मिलल बा\nसामान्य टिप्पणियन के हम जस के तस छोड़ दीहिलें कि बाकिर पाठक लोग ओकर जवाब देव बाकिर दिवाकर जी के ई टिप्पणी सीधे हमरा जइसन प्रकाशक संपादकन पर बा, एहसे जवाब दिहल जरुरी बा.\nदिवाकर जी रउरा ई जान के अचरज होखी शायद कि अँजोरिया पर जतना साहित्य प्रकाशित बा ओकरा के पढ़े बइठीं त महीना लाग जाई खतम ना हो पाई. बाकिर रउरो छिछिलाहे पानी में गोड़ राख के नदी के गहराई नाप दिहनी. महाराज, एक बार अंजोरिया के सगरी साहित्य त देख लीं. रउरा साहित्यकार हईँ बाकिर बहुते कम भोजपुरी साहित्यकार कंप्यूटर के इस्तेमाल जाने ले. ओह लोग के मालूमे नइखे कि नेट का माध्यम से ऊ लोग आपन रचना पुरा दुनिया ले चहुँपा सकेलन. तबो जे लोग से संपर्क हो सकल ओह लोग का माध्यम से अँजोरिया पर प्रकाशित स्तरीय भोजपुरी साहित्य के कमी ना मिली. हँ साहित्य के कोटा के भरपाई करे खातिर वइसनो साहित्य प्रकाशित करे के पड़ जाला जवना के स्तर प्रतिनिधि साहित्य कहाये लायक ना रहे. हम खुद साहित्यकार ना हईं एहसे हमार साहित्य के मापदण्ड कुछ दोसरे होला. जवन रचना दिल के छू जाव आ जवना में भोजपुरी के संस्कार बरल होखे ओकरे के हम प्रतिनिधि साहित्य मानीले. हिन्दी के अनुवादित साहित्यो भोजपुरी में छप रहल बा आ ओकरो से हम परहेज ना करीं. मिलो त पहिले.\nजहाँ तक रहल बात फिल्मी बकवास के त हम अतने कहब कि आजु भोजपुरी के जवन चर्चा चल रहल बा ओकरा पीछे भोजपुरी सिनेमा के सफलता आ फूहड़ गीत संगीत के लोकप्रियते बा. कबो गाँव जवार में रह के फगुआ चइता सुनले होखब त रउरो मानब कि भोजपुरी संस्कृति के परमिसिव कहल जा सकेला जहाँ हर कुछ ढाँके तोपे के जरुरत ना पड़े. हिन्दी का संस्कार से भोजपुरी के आकलन ना हो सके. हिन्दी कृत्रिम भाषा हऽ भोजपुरी ना. आ अइसनका हर भाषा में फूहड़पन के कमी नइखे. सबसे बेसी पार्न कवना भाषा में छपेला? जवन सबसे बेसी बोलल जाले. अगर खाली साहित्ये चरचा कइल जाव त केहू एने झाँकहू ना आई. हमनी प्रकाशक हर बात के निगरानी राखेनी कि हमनी के पाठक का खोजत हमनी का लगे आवत बाड़न. जान के दुख होई बाकिर साहित्य ओह लोग का पसन्द में दसवाँ जगहा पर बा. अधिकतर लोग भोजपुरी गीत खोजत नेट पर मँड़रात रहेला आ मजबूरन साहित्यो देख पढ़ लेला.\nदोसरे फिल्मी चर्चा में विजुअल सामग्री आराम से मिल जाले जवना के नयनसुख ले के लोग चटपट चल जाले. हमनी के कोशिश बस अतने रहेला कि जवन सामग्री प्रकाशित होखे तवना के पूरा परिवार पढ़ सके. हमरा सामने त बस एगो मापदण्ड रहेला. हमार बेटी पढ़ाई का चलते बाहर दोसरा शहर में रहेले आ अँजोरिया के नियमित पाठको हिय. हम बस अतने ध्यान राखिले कि अँजोरिया के उहो पढ़ सके आ हमरा कुछ छिपावे के जरुरत ना पड़े.\nबढ़िया साहित्य के तुलन मेवा से कइला जा सकेला आ काजू किसमिस कतनो पौष्टिक होखे, कतनो स्वास्थ्य वर्धक होखे ओकरा से पेट ना भरे. पेट भरे खातिर चावल दाल तरकारियो चाहीं. पेट भर खा लिहला का बाद काजू किसमिस चबावे के आनन्द कुछ दोसरे रहेला.\nआशा बा कि रउरा इ सगरी पाठक समुदाय के हमनी प्रकाशको के नजरिया पता लाग जाव. हमनी का लगे कवनो मजबूरी नइखे फिल्मी सामग्री प्रकाशित करे के. ऊ त बस एहले रहेला कि ओकरे बहाने कुछ साहित्यो पढ़ा दिहल जाव.\nदिवाकर मणि जी से क्षमा याचना सहित,\nचौपाल में प्रकाशित किया गया | Tagged कविता, भोजपुरी, साहित्य\t|2Replies\nPosted on जून 14, 2010 by Anjoria\nनिबन्ध, साहित्य में प्रकाशित किया गया | Tagged व्यंग, साहित्य\t| 1 Reply\nPosted on जून 10, 2010 by Anjoria\nभोजपुरी इलाका में एगो कहावत पहिले मशहूर रहे कि जम्हुआ के छुवला के डर नइखे, परिकला के बा. तब चिकित्सा सुविधा का अभाव में बहुते शिशू जनम का दू चार दिन का भितरे टिटनेस के शिकार हो जात रहलें. हँसुआ से नार कटात रहुवे आ अन्हार कूप सोइरी में जच्चा बच्चा के शुरुआती दिन गुजारे के पड़त रहुवे. जम्हुआ के डर रहे बाकिर जानकारी के अभाव कि जम्हुआ छुवत बा त काहे?\nकुछ वइसने हालत भोजपुरी के वेबसाइटन के बा. कुछेक दू कौड़ी वाला वेबसाइटन, जवना में अंजोरियो शामिल बा आ ई उपाधि बक्सर के एगो बड़हन विद्वान के दिहल हवे, के छोड़ दीं त बाकि सब बड़ा धूम धाम से शुरु होली सँ. बुझाला कि आवते भोजपुरी में छा जइहें. तीन कन्नौजिया तेरह चूल्हा वाला हालात से गुजरत भोजपुरी समाज में केहू अपना के कम ना बुझे. सभे तीस मार खाँ होले. बिना सम्यक तइयारी भा समर्पण के शुरु होखेवाला वेबसाइटन के जम्हुआ से छुवइला से बचावलो ना जा सके. भोजपुरी वेबसाइट बनावल आ शुरु कइल बहुते आसान बा बाकिर भोजपुरी का प्रति पूर्ण समर्पण बिना ओकरा के ढेर दिन ले चलावल ना जा सके. काहे कि एह काम में आमदनी तनिको नइखे. कुछेक साइट अपवाद हो सकेले बाकिर अपवाद कवनो नियम के अनिवार्य शर्त जइसन होला.\nअलगा अलगा वेबसाइट खोलला चलवला के मकसद अक्सर अपना के सर्वश्रेष्ठ आ लोकप्रिय देखावे जतावे के कोशिश रहेला. हम केहू दोसरा पर निर्भर ना रहल चाहीं. हमार अटकर बथुआ सब छपे के चाहीं आ साहित्यकार के सम्मानो मिले के चाही. लोग ई जाने के कोशिश ना करे नेट पर आवे वाला भोजपुरिया का चाहेले. उनका बस गाना चाही. गाना के लिंक चाहीं. दूसरा नम्बर पर फिल्मी दुनिया से जुड़ल कुछ चटपटा खबर मिल जाव आ आँख सेंके लायक फोटो. हमार अनुभव त इहे बा कि साहित्य का पन्ना का तरफ बहुते कम लोग जाला. एकरा बावजूद अगर साहित्य प्रकाशित होला त ओकर कारण बा कि हमनी का चाहेनी स कि साहित्यो के इज्जतदार जगहा मिल सके. एहिजा दोसर मुसीबत ई आ जाला कि अधिकतर भोजपुरी साहित्यकार के पते नइखे कि नेट पर आपन सामग्री कइसे छपवाईं. पूरा दुनिया में सहजता से आपन रचना पठवला से बेहतर लागेला लोग के कि अपना पाकिट से पइसा खरचा कर के पुस्तक छपवा लिहल जाव आ अपना जान पहिचान वाला लोगन आ कुछ मशहुर लोग के ओकर प्रति भेज दिहल जाव.\nजे बढ़िया लिखेला से नेट पर आवे ना, परिणाम ई होला कि जे नेट प‍र आवेला ऊहे आपन रचना छपवावत रहेला. जे अपना के प्रतिष्ठित साहित्यकार माने ला ऊ फेर आपन रचना कवनो वेबसाइट के ना भेजे. या त अपना साइट पर डाली ना त ओकर व्यावसायिक उपयोग खातिर बचा के राखेला. फेर ओकरो रचना से एगो बड़हन पाठक वर्ग उपेक्षित रह जाला. अँजोरिया पहिला बेर कवनो पूरा किताब अपना साइट पर प्रकाशित कर के चहले रहुवे कि एगो दौर शुरु हो सके आ भोजपुरी के साहित्यकार आपन रचना पूरा दुनिया का सोझा राख पावे.\nएह दिसाईं सगरी दोष साहित्यकारने पर डालल ठीक ना रही. कुछ.गलती हमनियो के बा जे साहित्यकारन तक चहुँप नइखन पावत. ओह लोगन से सीधा सांवाद नइखन बना पावत आ इन्तजार में बइठल रह जात बाड़न कि आम टपकी आ सीधे हमरा मुँह में गिरी. का साहित्यकारन से संपर्क बनावे में रउरा हमनी के मदद कर सकीलें? अपना जानपहिचान के साहित्यकारन के बता सकीलें कि अपना रचना के दुनिया तक चहुँपावे के आसान रास्ता बा कवनो वेबसाइट पर अपना रचना के प्रकशित करवा दिहल. बस अपना किताब के पेजमेकर फाइल हमनी का लगे भेज दीं. रउरा कुछ मिले भलही मत बाकिर लागबो ना करी. अबही अतने संतोष काफी बा.\nहमरा एह लेख के केहू अपना पर व्यक्तिगत टिप्पणी मत समुझी. हमार मकसद केहू के दिल दुखावल ना बलुक एगो समस्या का तरफ लोगन के ध्यान दिआवल बा.\nचौपाल में प्रकाशित किया गया | Tagged चौपाल, भोजपुरी, साहित्य\t| Leaveareply\nPosted on जून 2, 2010 by Anjoria\nझारखण्ड में राष्ट्रपति शासन लागू\nशिबू सोरेन का आन्दोलन से जनमल झारखण्ड के सबसे बड़ समस्या खुद शिबू सोरेन बन गइल बाड़े. उनका बिना कवनो सरकार बनावल चलावल संभव नइखे आ उनका साथ आवे के केहू तइयार नइखे. मजबूरन केन्द्र सरकार ओहिजा राष्ट्रपति शासन लगा दिहलसि. विधानसभा के भंग नइखे कइल गइल आ जोड़ तोड़ के सरकार बनावे के संभावना अबहियो मौजूद बा. बाकिर ओकरा खातिर झामुमो भा भाजपा भा दुनो के विधायक तूड़े के पड़ी. भाजपा भा झामुमो दोसरा के ना तूड़ सकस.\nममता कैबिनेट का बइठका में शामिल ना भइली\nदिल्ली मे मौजूद रहला का बावजूद ममता बनर्जी कैबिनेट का बइठक में शामिल ना भइली काहे कि ऊ झारखण्ड में राष्ट्रपति शासन लगवला जइसन छोट मोट मामिला में हाजिर भइल जरुरी ना समुझली. ओह घरी ऊ दोसर बड़हन काम में लागल रहली. ममता के देश के चिन्ता नइखे, उनका खातिर पश्चिम बंगाले सगरी दुनिया हऽ आ ओहिजा के नगरपालिका चुनाव का बाद के रणनीति बनावे में अझुराइल बाड़ी. आजु मत के गिनती हो रहल बा आ रिजल्ट का बारे में कवनो पूर्वानुमान केहू नइखे लगावत. ओने वामपंथ इशारा कइले बा कि ऊ ममता के ठिकाने लगावे खातिर कांग्रेस के साथ दे सकेला.\nड्रोन हमला में अल कायदा के बड़हन आतंकी ढेर\nपाकिस्तान का कबाइली इलाका में अमेरिका ड्रोन हमला कर के बड़हन अलकायदा आतंकी मुस्तफा अबू अल याजिद के ओकरा परिवार संगे मार गिरवलसि. अल कायदा अपना वेबसाइट पर एह घटना के मान लिहले बा कि याजिद के ओकरा परिवार समेत मार दिहल गइल बा. याजिद का जिम्मे अलकायदा खातिर कोष जुटावे से ले के हमला के योजना बनावे तक के जिम्मेदारी रहुवे. अलकायदा खातिर ई बड़हन चोट बा.\nनक्सली समस्या के निदान खातिर सेना के इस्तेमाल के संभावना बढ़ल\nकाल्हु रक्षा मंत्री ए के एंटोनी सेना के तीनो अंग के प्रमुखन का साथे बइठका कइलना आ जानकार लोग के अणुमान बा कि एह में नक्सलियन से निबटे खातिर सेना के उपयोग पर विचार कइल गइल. वइसे एह काम खातिर सेना के इस्तेमाल सैद्धान्तिक रुप से गलत होखी आ ओकर दीर्घकालीन दुष्प्रभाव पड़ सकेला.\nसोना अनइस हजार का पार चल गइल\nदुनिया भर के शेयर बाजार के खराब हालत के असर बुलियन मार्केट पर पड़ल बा आ सोना चांदी दुनु के दाम आसमान छुवे लागल बा. आजुकाल्हु लगन का सीजन में भइल एह बढ़ोतरी से सर्राफा दुकानदार चिन्तित बाड़े काहे कि ओह लोग के बिक्री कम हो गइल बा. लोग ओतने गहना खरीद रहल बा जतना जरुरी बा. दोसरे गहना पर ओतने रुपिया खरच हो रहल बा जतना होखे के रहल. एह से सोना के बिक्री में गिरावट आ गइल बा काहे कि व्यवसायियन के मुनाफा सोना के वजन पर निर्भर करेला दाम पर ना.\nरोडवेज का बस से कचरा के पन्द्रह आदमी के मौत\nसोमार का रात आजमगढ़ का गोमाडीह में एगो शादी के समारोह चलत रहे. बराती आ घराती बैण्ड का धुन पर सड़क पर नाचत रहले. एही बीच बनारस से आ रहल एगो रोडवेज के बस से एगो लड़की के धक्का लाग गइल आ ओकरा बाद भागे का फेर में ड्राइवर भीड़ के कचारत भाग निकलल जवना में पन्द्रह आदमी के कचरा के मौत हो गइल. ड्राइवर के गिरफ्तार कर लिहल गइल बा.\nयूपी बोर्ड के मैट्रिक रिजल्ट में बलिया फेर फिसड्डी साबित भइल\nनकल माफिया के बदौलत बढ़िया रिजल्ट देबे खातिर बदनाम बलिया में पूरा देश के विद्यार्थी आवत रहलन. अबकी जिला प्रशासन का सख्ती का चलते नकल माफिया अपना मकसद में कामयाब ना हो पवलें. पिछला बेर टाप थ्री में रहे वाला जिला अबकी बेर बाटम थ्री में आइल बा. शायद अब आइन्दा से विद्यार्थी नकल का फेर में ना रह के पढ़ाई पर ध्यान दीहें. उम्मीद त कमे बा बाकिर दोसर कवनो राहो नइखे.\nबिहार भाजपा का बइठक में अइहें नरेन्द्र मोदी आ वरुण गाँधी\nपटना में होखे जा रहल भाजपा के राष्ट्रीय कार्यकारिणी का बइठक में नरेन्द्र मोदी आ वरुण गाँधी शामिल होखीहें आ १२ जून के गाँधी मैदान में होखेवाली सभा में दुनु जने भाषणो दीहें. जदयू एह बात आपत्ति प्रकट कर चुकल बा कि भाजपा एह दुनु जने के बिहार में होखेवाला चुनाव में इस्तेमाल मत करे काहे कि एहसे ओकर समर्थक मुस्लिम वोट बिदक सकेला.\nशेयर बाजार फेर ढहल\nयूरो में आइल जबरदस्त गिरावट का चलते भारत के शेयर बाजार ढह गइल आ सूचकांक ३७२ अंक नीचे गिर के १६५७२ पर बंद भइल. दोसर कारण इहो रहे कि चीन चेतावनी दिहले बा कि दुनिया के अबही बड़ वित्तीय संकट देखे के बा.\nएशिया कप क्रिकेट में भारत ना खेली\nक्रिकेट कंट्रोल बोर्ड आफ इण्डिया चीन में नवम्बर में आयोजित एशियाई खेल में पहिला बेर शामिल क्रिकेट प्रतियोगिता में शामिल ना होखे के फैसला लिहले बा. बोर्ड का मुताबिक ओह घरी ओकर टीम के बहुते व्यस्ता कार्यक्रम बा, न्यूजीलैण्ड के टीम भारत आवे वाली बा आ ओकरा साथे तीन गो टेस्ट आ पाँच गो एकदिना मैच खेले के बा.\nखबर में प्रकाशित किया गया | Tagged टटका खबर, साहित्य, news in bhojpuri\t| Leaveareply\nPosted on मई 20, 2010 by Anjoria\nजाड़ा जब हाड़ ठिठुरावे लागेला त सगरो गाँवन में कउड़ा के बहार आ जाले. दुवारे से थोरिक लम्मे घर भर क कूड़ा जोरि के रखि दिहल जाला अउर सूखल रहेट्ठा तोरि के ओकरे उप्पर डारि दिहल जाला. फेरू ओके बारि के पास-पड़ोस क सभै लोग कउड़ा तापे बइठि जाला. उहाँ गाँव भर क चरचा होले. थोरी-थोरी बेर में चाय बनि के आवेले अउर गरमागरम बात चलत रहेले. समझीं कि जाड़ा क चउपाल जम जाले. दिन भर गाँव में का-का भइल, सब उंहा मालूम हो जाला. मजेदार अउर लच्छेदार बातिन में लोग सब कुछ भुलाइल रहेला. गुल्लुआ के गाँव में कउड़ा के चउपाल प छोटू आ सीताराम के पूछ सबसे जियादा रहे. ऊ दूनो गाँव के खबरची के रूप में जानल जात रहें. चाहे रमेसरा की नवकी दुलहिनिया से ओकरी खटपट क बात होखे, चाहे लरिकनी छेड़ले खातिन रजिंदर क ठोंकाई, चाहे परधानजी के सपूत क चमरउटी की छोरी से इस्क होखे, चाहे रधिकवा क चोरी-छिपल रंगरेली, सगरी खबर एक्के घंटा की बइठक में मालूम पड़ि जासु. जवने दिन दूनो में से एक्को खबरची ना रहे, कउड़ा क मजा किरकिरा होई जासु आ जवने दिन दूनो आ जासु स, बइठकबाजी आधी राति ले चलत रहे. केहू उठे क नांव ना लेसु. ई बाति तब क बा जब गुल्लू दसेक साल क रहल होई. ओकरा के रोज साँझि भइले क इंतजार रहे. हाली-हाली खाना-ओना खाके ऊ कउड़ा के आस-पास मंडरात नजर आवे. कहनी सुनले में ओके बहुते मजा आवे. ऊ एतना बड़ ना भइल रहल की बिच्चे में कुछ बोले, एही से ऊ चुपचाप सुनले में मस्त रहे.\nअइसने एक राति सीताराम भूतन क बात उठा दिहलन. पड़ोसे में छेदी के साथ अनहोनी घट गइल रहे. ऊ सूतले में राति क सपना देखलन कि उनुकी दहिने हाथ क बीच वाली अंगुरी क दू ठो पोर उनहीं क पड़िया चबा लेले बा. जब सबेर भइल आ ऊ उठलन त का देखत बाड़न कि उनकी खटिया की निगीचे ढेर खून जम्मल परल बा आ ओहि में सनाइल उनकर अंगुरी के कटल पोरो बा. ऊ बहुत डेरा गइलन. सगरे गाँव में हल्ला हो गइल. लोग उनके देखे खातिन भहरा के उनके घर की ओर दउरि परल. केहू कहे कि खदेरन के जल्दी बोलावे के चाही, काहे से की ई कवनो भूत-परेत क काम बुझात बा. खदेरन जइसन ओझा अरियात-करियात में कहवां मिली. ऊ आ जइहें त ए ससुरा के डंडा से धूनि-धूनि के भगा दिहें भा फेरू बोतल में बान्हि के भैरो बाबा की इहां छोड़ि अइहें. केहू कहे कि जल्दी से डकटर के बोलावल जरूरी बा. दवा-दारू होखे के चाही. तरह-तरह क लोग, तरह-तरह क बाति. छेदी क घरवाले बहुते परेशान, का करल जाय, का ना. खदेरन के पता चलल त ऊ दउरल आ गइलन. अवते भीर लगवले लोगन के डपटलन त सब पाछे हटि गइल. पचरा गावे लगलन. कहल जाला कि जब कवनो ओझा पचरा गावे लागेला त आस-पड़ोस क सगरी भूत उंहवां बटुरि जालन स, फेरू जवन कसूरवार होला ओके दबोचि लिहल जाला. पचरा चलत रहल बाकिर बहुत देर हो गइल रहे. सपना क भूत छेदी के सीना प सवार हो गइल रहल. ओकर शरीर गरमाये लागल, माथा जरे लागल. छेदिया क मेहरारू अंगोछा भिजा-भिजा के ओकर देहि पोंछत रहल बाकि सब बेकार. ओकर खून बहुत बहि गइल रहे. सांझि से पहिलहीं ओकर देहि पियरा गइल. खदेरन बुझि गइलन, पचरा बन क दिहलन आ ओकरी बाद छेदी के घरे सब रोवे-पीटे लागल.\nसीताराम कहलन, ‘छेदिया की साथे ई बहुत बुरा भइल. ओके हम कई बेर मना कइलीं कि राउत बाबा के गाली-गुपता देवल ठीक नइखे बाकिर ऊ मनबे ना करे. कहल करे कि भूत-परेत सब बेकार क बाति बा. कबो-कबो त ऊ ओहि बरगदवा के नीचे मूति देवे, जवने प राउत बाबा क ठीहा रहल. बाबा वइसे त कवनो बाति क बुरा ना मानेलन बाकिर उनकर चेलन-पट्ठन के छेदी क ई करतूत अच्छी ना लगत रहल. बाबा की साथे ओहि बरगदवा प सौ भूतन क डेरा रहल. ओमे दू गो बहुत बदमाश रहलन. कनवा आ रतना. सबके पता बा कि कनवा कई बेर झौहरिया की नवकी मेहरारू प चढ़ चुकल बा. जब्बे कबो ऊ भुलाइयो के बरगद की निगीचे से गुजर जाले, घरे पहुंचते अभुआये लागेले. झौहरिया का करे बेचारा, ओकर झोंटा पकरिके उठा-उठा के भुइया पटकेला, खरहरा से ओकर धुनाई करेला बाकिर कनवा जिद्दी क जिद्दी. ऊ भले केतनो पिटा जासु बाकिर एक राति से पहिले ओके ना छोड़े, त ना छोडे. जब झौहरिया राउत बाबा के बकरा अउर दारू क मनौती मानि के उनक गोड़ लागेला, तब्बे ओकरी बीवी के कनवा से मुकती मिलि पावेले.\nरतना एतना बदमिजाज त ना हवे बाकिर ऊ दारू क शौकीन जरूर बा. बाप-दादन से गाँव में ई रिवाज चलत आ रहल बा कि घर में केहू दारू पी त पहिले रतना खातिन निकारि के तब पी. परसाल क बाति बा. ठकुरा न जाने कहवां से एक बोतल विदेसी ले आइल आ दू गो दोस्तन क संगे पीये बइठि गइल. ओमे से एगो कहबो कइलस कि रतना के चढ़ा दे त पीयल जाय बाकिर ऊ शहर में पढ़ि के आइल रहल से केहू क बाति ना सुने, रिवाजो ना माने. ऊ गरमा गइल, ‘कवन रतना, झांटू कहीं का, ऊ हमार का उखारि लेई?’ पुरवा भरिके गटागट गटक गइल. दारू भीतर का गइल की सीना में सूई चुभे लागल. बेचारा माथा थामि के बइठि गइल. पिताजी क अलमारी में अर्जुनारिस्ट रखल रहे. ओके लागल कि हो सकेला ओहू के पिताजी जइसन दिल क बेमारी होखे से पुर्रे कटोरी भरिके हलक से उतारि लेहलस. बाकिर ऊ त रतना रहल. ऊ छोटो-मोट गलती खातिन केहू के छोड़ेला ना. लोग हकीम के बोला के ले अइलन बाकिर ई का ओकर त अवजिये बदलि गइल. ओकरी भितरां से केहू अउर बोले लागल. फेरू ऊ कोठरी से निकरि के सरपट भागे लागल? आपन बार नोचत, दांत कटकटावत आ देवार से कपार टकरावत. केहू का बुझाय ना कि का कइल जाय. बभनउली से बड़के सइयद बाबा के बोलावल गइल. ऊ ठाकुर के पोंछिया के पकड़वा लिहलन अउर खंभा से बन्हवा दिहलन. फेरू खूब जमि के पिटववलन. जब दनादन दस लाठी पीठि प परल त ऊ आपन मुंह खोलि दिहलस, ‘का करीं, ई छोकरा हमके पूछबो ना कइलस आ गिलसिये जुठार दिहलस.’ सबके बुझा गइल कि ई रतना बा. सइयद बाबा ओके वादा कइलन कि ठकुरा एक ठो नयी बोतल ले आई आ कूल्हि तहरा के दे देई. तब जाके बबुआ क पिंड छूटल.\nछोटू बहुत अबेर से चुप रहलन. उनके ओंघाई लागत रहे, उनकर मुंह बवा-बवा के बन हो जात रहे. ऊ सीताराम के टोक के बाति आगे बढ़वलन, ‘देख भइया, भूत-परेतो अदिमिये जइसन होलन स. कुछ नेक त कुछ बदमास. परेत जोनि में सबके थोरी दिन रुके के परेला. जेकर जइसन करम बा, वोही के हिसाब से ओकरा भुकती-मुकती मिलेले. अदिमी क जवन इच्छा इहां ना पूरी हो पावेले, ऊ एहि परेत जोनी में आके पूरी करेला. कुछ भूत त जानि-बुझि के उत्पात मचावेलन स कि कवनो संत-महातमा से पाला परि जाय ताकि एहि जोनी से मुकती मिले. सभै जानेला कि रामजी चाचा क परबाबा पिंगल राय सौ बरिस से परेत जोनी में परल बाड़न. कुछ बुरा काम जरूर कइले होइहें बाकिर अब त उंहा के खाली सबकी भलाई में लागल रहीले. केकर मजाल कि रामजी चाचा क कउनो काम बिगाड़ि देवे. ऊ लोटन ससुरा, पता ना का ओकर मति बउराइल कि एक राति बाबू साहब की खेत से गेहूं काटे पहुंचि गइल. काटियो लेहलस बाकिर कपार प जइसे बोझिअवलस आ चले खातिन खाड़ भइल कि रामजी चाचा पहुंचि गइलन. सपना में पिंगल बाबा अइलन आ रामजी के दूई चाटा रसीद कइलन. उनकर आंखि खुलल त देखत बाड़न कि बाबा सम्हनवें खाड़ हउवन अउर कहत बाड़न कि, ‘बेटा, जा तनी आपन खेतवा त देखि आवा. रामजी क नजर घड़ी प गइल त राति क दू बजत रहे. मुंह प पानी क छींटा मारि के ऊ खेत की ओर चल पड़लन. बाबा ना जगवतन त लोटनवा दस-बीस किलो अनाज क झटका त देई देहले रहत.’\n‘अउर गया बाबा के का भइल रहल’, गुल्लू के अनचक्के में कुछ इयाद आ गइल. रोज-रोज क भूतबतिया से ओकरा मन में थोरी दिलचस्पी जाग गइल रहल. ऊ सांझि क कबो जब राउत बाबा वाले बरगद की निगीचे से गुजरे त एक फरलांग पहिलहीं से सरपट दउरे लागे अउर बरगद से ओतने आगे पहुंचि के रुक्के. एक बेर ऊ अपने पिताजी से पूछलस, ‘काका, तू कबो भूत देखले बाड़?’ पिताजी अचकचा गइलन बाकिर जबाब दिहलन, ‘हँ हो, एक बेर अइसन भइल रहे. ओहि दिन हमके राति में मइदान जइले क मन कइलस. लोटा उठवलीं आ बगइचा की ओर निकलि गइलीं. चटक अँजोरिया उग्गलि रहल. पसेरिहवा आम के पेड़ से थोरी फरके जाके बइठि गइलीं. थोरी बेर बाद उत्तर की ओर हमार नजर गइल. हमरे नयका अमोलवा के निगीचे एक ठो मेहरारू लउकल. सफेद साड़ी पहिरले रहल. हम उठलीं त ओकरी पास से निकललीं. असमान में चांद देखि के लागल कि राति क तीसर पहर रहल होई. एतनी राति क बगइचा में एक ठो मेहरारू देखि के हमके कुछ नीक ना लागल. एक नजर ओप्पर डललीं. ओकर मुंह तनी आड़े रहल, एह से पहिचानि में ना आइल बाकिर जब हम ओकर गोड़ देखलीं त माथे प पसीना चुहचुहा गइल. ओकर गोड़ पाछे की ओर मुड़ल रहल. ऊ जरूर कवनो चुरइल रहल होई’\nगुल्लू के एक बेर पिताजी गया बाबा क कहनीओ सुनवले रहलन. बहुत मजेदार रहलि. बाबा आपन जमाना क बड़का पहलवान रहलन. ऊ कुश की झुरमुट के भूत समझि के ओसे बाजि गइलन. गुल्लू क मन कइलस कि गया बाबा क कहनी सीताराम के मुंह से सुनल जासु, ‘हँ त सीता चाचा, गया बाबा क बाति बताव नु’ सीताराम शुरू हो गइलन, ‘कहनी न कहा बाबू, सौ आना सच बाति बा. गया बाबा अकसर राति-बिराति खेत देखे खातिन निकलि जात रहें. अइसने एक राति जब ऊ अपनी खेत पर पहुंचलन त उनुके लागल कि कवनो छांह जइसन चीजि उनकी ओर लपकति बा. चांदनी राति रहल. पुनवासी रहलि होई. दूर ले साफ-साफ लउकत रहे. खेते की मेंडन प कुश क झुरमुट झबराइल रहल. मीठ-मीठ पुरवाई बहति रहल. कुश लहरात रहल त ओकर छांहो लहरात रहल. गया बाबा थोरी लम्मे रहलन तबे ओके ललकारे लगलन, आवे दे निगीचे तब तोके बताइब. ऊ छांहे की ओर बढ़ि गइलन आ आव देखलन न ताव कुश के झुरमुट में घहरा के घुसि गइलन. कुश क नोंक उनके खुलल देहि में धंसे लागल त ऊ बुझलन कि केहू उनसे लड़त बा. ऊ कुश से बाजत-बाजत थाकि गइलन बाकिर कुश क झुरमुट उखारि डललन. एहि झूठ-मूठ क लड़ाई में बाबा के बहुत घाव लागि गइल. ऊ लथ-पथ उहवें पसरि गइलन. सबेर भइल त केहू उनूके लहूलुहान देखलस आ उठा-पठा के घरे ले आइल. बाबा बेमार हो गइलन आ सरग सिधारि गइलन.’\nकल्ले-कल्ले गुल्लू के लागे लागल कि भूत-परेत क सगरी कहनिया मनगढ़ंत बा बाकिर ओकरी मन में बहुत गहिरे एगो डर जरूर बइठि गइल रहल. ऊ जानल चाहत रहल कि आखिर ऊ कूल्हि रहस्स का बा बाकिर कइसे जाने, कवनो रस्ता ओके सूझे ना. गुल्लू की घर-पलिवार में सबही क आपन पुरखन क रसम-रेवाज में पूरा भरोसा रहल. उहां सभै देवी-देवतन के मान-सम्मान रहल. सब लोग भगवान के माने वाला रहल. एक ठो बेमार बहिन रहल, जवने की इलाज खातिन डकटर की जगह अकसरुए खदेरन के बोलावल जासु, उनकर पचरा होसु. कबो-कबो गुल्लू क माई आपन बाल-बच्चन के जोग-छेम खातिनो ओझइती करावति रहलिन. दवा प पइसा लुटवले से अच्छा इहे समझल जासु. ओझा बाबा के का चाही. जियादा से जियादा भर पेट खाना अउर दू-चार आना दछिना. माई सालि में एक बेर देई माई की थाने जरूर जासु. गुल्लू क दिलचस्पी उहां देसी घीव में छनल पूड़ी अउर बखीर में जियादा रहे. ऊ चुपचाप भूत-परेत की खोज में लागि गइल. ओकरा के लागे की साधू-संत ऊ रहस्स क बारे में जियादा जानत होइहें. एहि तलास में ऊ रोज तपसी बाबा की कुटी क एक चक्कर जरूर लगावे. तपसी बाबा गिरहत्थ साधू रहलन. ऊ घर-बार क जिम्मेवारी छोड़ि के अबादी से थोरी दूर एगो कुटी बना के रहत रहें. सबेर की पूजा के बखत ऊ घंटा बजावें त अवाज लम्मे ले जासु. गुल्लू ओकर बाटि जोहे. घंटा बजल कि ऊ कुटी की ओर दउरि परल. बाबा भूनल चना, हलुआ अउर बतासा क परसाद देसु. कुछ दिन बीतल त गुल्लू क ई खोज खाली परसादे ले सीमित रहि गइल. तपसी बाबा हरे राम, हरे कृष्ण से जियादा कुछू जानत ना रहलन. गाँव में नागा बाबा, जोगी अउर दूसरी किसिम क साधू लोग भी आवत-जात रहे. बाकिर ओमे से कवनो मंगन से जियादा कुछ बुझाइल ना.\nगुल्लू दिन प दिन बढ़त जात रहल. घर में जेतना किताबि रहलिन सन, ऊ पढ़ि डरलस. कबो-कबो ऊ बजार से तंतर-मंतर क किताबि आ पतरिका खरीद लेसु. जब राति क सब लोगन क आंखि लागि जासु त चोरी-छिपल ऊ नयी-नयी चीज पढ़ल करे. रहस्स-रोमांच क कहनिन में ऊ गोता लगा लेवे बाकिर सब बिरथा. कबो-कबो ओकरा मन होखे कि ई कहनिन क लेखकन से मिलि के सचाई जानल जा सकेले पर अबहिन ले ऊ कबो अकेले गाँव से कवनो बड़ शहर की ओर निकलल ना रहे, से ऊ कवनो फइसला ना क पावे. जब ओके कवनो रस्ता ना लउकल त ओकरा मन में प्रतिक्रिया होखे लागल. कबो-कबो ऊ सोचे कि ई सब बकबास बा, झूठ बा. ओहि बखत गाँव में काली माई की थान प एगो मेला लागल. घर-घर से माई के धारि चढ़ल. धारि से भरल घइली सजा-सजा के माई की चउरा प रखल गइल. गुल्लू खातिन भूत, परेत, देवी, देवता, केहू प बिस्सास कइल कठिन हो गइल रहे. केहू सच बतावे आ देखावे आला ना मिलत रहल. ऊ कबो-कबो त बहुत बेचइन हो जाय. एहि मनोदसा में एक दिन ऊ चउरा के पास खाड़ पेड़े प चढ़ि गइल आ माई की कपार प कूदि परल. ऊ ई काम कई बेर कइलस. ई सोचि के कि अगर माई होई त चउरा से कबो त निकली. चाहे भले गुसियाईये के निकले बाकिर निकले त. माई ह, त पियारे नू करी. पियार एह खातिन कि बच्चा बा, जानत नइखे बाकिर जानल चाहत बा. कवनो माई आपन बच्चा से कहां गुसियाले, आ अगर गुसियाले भी त पियारे खातिन नू. जब कपार प गोड़ रखले के बादो माई ना निकललि त ऊ ओकरे कपार प डंडा बरसा दिहलस अउर उंहा सजाइ के रखल कूल्हि घइली फोरि डरलस.\nअब कल्ले-कल्ले ओकर डर कम होखे लागल. ऊ हर घरी देवी-देवतन क बेइज्जती करे खातिन तइयार रहे. गाँव में डीह बाबा की थान से माटी क हाथी घरे उठा ले आवे. जब कई ठो हो जासु त लठिया के फोरि देसु. खेते प सइयद बाबा क समाधि रहल. मजार ढहि गइल रहे. खाली एक ठो देवार खाड़ रहल. जब ऊ पिताजी के संगे खेत प जासु, बाबा की देवार से एगो ईंटा उखारल ना भुलासु. ओकर खोज खतम ना भइल रहल बाकिर ऊ एतना मेहनत के बाद ई माने लागल रहल कि ई सब खाली गढ़ल-गढ़ाइलि बाति बा. एहि उधेड़-बुन में ओकर गाँव की इस्कूल क पढ़ाई पूरा हो गइल. शहर में दाखिला हो गइल. पढ़ाई क बोझा बढ़ि गइल. भूत-परेत में ओकर दिलचस्पी खतम ना भइल रहे बाकिर ओकरे पास अब बखत कम पड़े लागल. नवका इस्कूल में हिंदी क माट साब बहुत नीक से पढ़ावत रहलन. एक दिन ऊ सब बच्चन क इम्तहान लेवे के सोचलन. सबसे पूछलन कि भूत क माने केहू बताई? सब नया-नया इस्कूल में आइल रहल, केहू हाथ ना उठवलस. फेरू ऊ खुदे बोललन, ‘अरे बेटे, भूत ऊ बा जवन न वर्तमाने में बा, न भविस्से में होई. जवन बीति गइल बा, जवन बटले नइखे.’ गुल्लू चिहा-चिहा के माट-साब क मुंह ताके लागल. ऊ मिडिल क्लास में काल पढ़ले रहल. मुंसीजी खूब समझा के बतवले रहलन, ‘काल तीन ठो होला, भूत, वर्तमान आ भविस्स.’ तब ओके भूतकाल क पूरा बोध ना भइल रहल. ऊ नवका माट-साब की तऊर-तरीका से बहुत परभावित हो गइल रहे. ऊ जब भूत क अरथ बतवलन त ओकरे दिमाग में बिजुरी कउंधि गइल. ओकर खोज एके झटका में पूरी हो गइल. ओकरे मन में ई सवाल उठल, ‘हम बिरथे में एतना दिन से भूत खोजत रहलिन. ऊ बा कहां?’\nकहानी, साहित्य में प्रकाशित किया गया | Tagged कहानी, साहित्य\t| 1 Reply\nPosted on मार्च 24, 2010 by Anjoria\n– अभय कृष्ण त्रिपाठी\nपापी हो गइल मनवा कइसे करीं राम भजनवा,\nप्रभुजी मोरे कइसे करीं राम भजनवा..\nआइल बानी द्वार तिहारे,\nमन ही मन में रजनी पुकारे,\nपुलकित होवे ला मदनवा,\nदाता के भंडार भरल बा,\nजियरा देखीं सगरे गरल बा,\nप्राणी दे ता परनवा,\nमाई हो गइल रानी दुलारी,\nबिटिया लागे लागल प्यारी,\nबहिना हो गइल जियावन,\nकलयुग के आगाज इहे बा त का होई अंजाम,\nकुछ तऽ बो लऽ प्रभु हमारे कइसे लड़ी संग्राम,\nपाप घड़ा के छोटा कर दीं ना तऽ मची कोहराम,\nहो जाई जब सबहीं रावण केहु ना पुकारी राम,\nकेहु ना पुकारी राम…राम…राम… हे राम…,\nरह जाई बस सिवनवा,\nकविता, साहित्य में प्रकाशित किया गया | Tagged अभय कृष्ण त्रिपाठी, कविता, साहित्य\t| Leaveareply


‘कलुआ भईल सयान’ 18 मई से बिहार का सिनेमाघरन में – Anjoria\n‘कलुआ भईल सयान’ 18 मई से बिहार का सिनेमाघरन में\nभोजपुरी के डायनामिक एक्टर शुभम तिवारी आ चरचित लोक गायक कलुआ के फिल्म ‘कलुआ भईल सयान’ 18 मई से बिहार में देखावल जाई. प्रताप फिल्म्स इंटरटेनमेंट के प्रस्तुति आकाश फिल्म्स इंटरटेनमेंट के बैनर में निर्माता शिव प्रताप सिंह आ रितेश कुमार ठाकुर, अउर सह निर्माता वीर प्रताप सिंह हउवें. रितेश कुमार ठाकुर एहसे पहिले सुपर डुपर हिट फिल्म ‘तू ही मोर बालमा’ बनवले रहले.\nअरविंद अकेला उर्फ कलुआ के एह फिल्म से बतौर नायक पेश कइल गइल बा. निर्देशिक ओ.पी. कश्यप, गीतकार आर.आर. पंकज आ शशि बावला, संगीतकार राज सेन, कोरियोग्राफर जे.डी., कैमरामैन प्रिंस, अउर कथा-पटकथा आ संवाद लेखक खुद ओ.पी. कश्यप हउवें.\nत सयान हो गइल कलुआ के देखे ला 18 मई, 2012 के तइयारे रहल जाव.\nPrevious Post: ‘बजरंग’ 18 मई के बिहार में रिलीज होखी\nNext Post: ‘‘राम रहीम के नाता’’ के संगीतमय मुहूर्त


सरयू आ घाघरा पर कल्पवासियन के जमघट लागे लागल – टटका खबर\nसरयू आ घाघरा पर कल्पवासियन के जमघट लागे लागल\nगोण्डा 20 दिसम्बर (वार्ता) गोण्डा जिला मे सरयू आ घाघरा के संगम प पूस महीना शुरु होखते कल्पवासियन के जमघट लागल शुरु हो गइल बा.\nभगवान बाराह के अवतार स्थली पसका सूकर खेत के नियरा बहत पवित्र नदी सरयू आ घाघरा के तिमुहानी घाट प दूर दूर से आइल संत, साधु अउर श्रद्धालु घासफूस के झोपडी बना के एक महीना के कल्पवास करेलें. पसका सूकरखेत उत्तर भारत के अइसन तीर्थ ह जहवाँ पूस महीना में कल्पवास करे के परम्परा ह. एह घरी लागे वाला मुख्य मेला मकर संक्रान्ति से पूस के पुरनमासी ले चली.\nएह संगम तट के मेला के छोटका प्रयाग का नाम से जानल जाला. एहिजा आवे वाला भक्त गुरू नरहरिदास आश्रम आ तुलसीदास के हाथे लिखल रामचरित मानस आ उनकर चरणपादुका देखे आवेलें. एह जगह के उल्लेख रामचरित मानस के बालकाण्ड के एगो चौपाईओ मे आइल बा.\nTags: गोण्डा, पसका सूकर खेत, बाराह अवतार\nभोजपुरी पट्टी से टटका खबर, शनिचर5सितम्बर 2020 के\nभोजपुरी पट्टी के टटका खबर, बियफे3सितम्बर 2020 के


आर्यावर्त-भारत बहुभासी आ बहुसांस्कृतिक देस ह। ए. अब्बी के सम्पादन में छपल पुस्तक 'स्टडीज इन बाइलिंग्विलिज्म' के अपना आलेख में अन्नामलाई एह बहुभासिकता के बहुते तार्किक ढंग से 'भारत के स्नायु-बेवस्था कहले बारन। सन् १९७२ ई. में पी. बी. पंडित भारत के 'सोसियोलिंग्विस्टिक एरिया' में कहले बारन कि India isaSociolinguistic glant.'\nउनइसवीं सदी के अरजल आ आजादी का लड़ाई के दौर में देस के सम्पर्क भासा के रूप में प्रचलित भइल खड़ी बोली आधारित हिन्दी भासा के उत्तर भारत के मातृभासा बताके उत्तर भारत के कुल्ह स्वाभाविक मातृभासा भोजपुरी, मैथिली, मगही, अवधी, ब्रजभासा, राजस्थानी आदि के सङ्गे भारत सरकार लमहर खड्यंत्र कइल। आजुओ उत्तर भारत के कुल्ह मातृभासा सबका सङ्गे खड्यंत्रे हो रहल बा आ एह कुल्ह भासा के अधिकार आ बिकास के राह में तरह-तरह के प्रोपगंडा फइला के रोड़ा अँटकावल जा रहल बा। अंगरेजन का मानस-पुत्रन का रोब-रूतबा के भासा अंगरेजी के दबाव झेलत बेवहारिक रूप में दोयम दर्जा के राजकीय भासा हिन्दी के कट्टर हिमायती महानुभाव लोग अपना बर्चस्वबादी आ बिस्तारबादी सोच के तहत अंगरेजी का मार से उपटल दरद के निगार एह कुल्ह पुरान-पारंपरिक भासा पर निकाल रहल बा।\nआज जबकि भारत एही प्राकृतिक भासा भोजपुरी, अवधी, ब्रजभासा, राजस्थानी आदि का भासा-भासी जन-समुदाय के बदौलत ई खड़ी बोली हिन्दी जनसंख्या के दिसाईं दुनिया के तिसरकी-चउथकी बन गइल बिआ। दुनिया के हर छठा आदमी हिन्दी भासी बा। दुनिया के १३२ देसन में एकर बिस्तार बढ़ल बा। युनेस्को के सात भासा सब में एगो एकरो खास जगह मिलल बा। संयुक्त राष्ट्र संघ के अधिकारी भासा बने के एकर मजबूत दावेदारी बा। दुनिया के सबसे नवकी भासा होइयो के विश्वभासा के रूप में आपन रूतवा कायम कर चुकल बिआ। दुनिया का कई विश्वविद्यालयन में अध्ययन-अनुसंधान के बिसय बन चुकल बिआ। एह सब के बावजूद कुछ चरमपंथी हिन्दी के हिमायती भोजपुरी का बिकास में दिन-रात रोड़ा अँटका रहल बारन। एकरा संवैधानिक अधिकार पावे का रास्ता में कई तरह के प्रोपगंडा के माध्यम से अड़ंगा डाल रहल बारन। जवना के झाँसा में आके संवैधानिक अधिकार पावे जोग हर पात्रता के पूरा करेके बावजूद भोजपुरी अपना संवैधानिक अधिकार से बंचित बा। मातृभासाई अस्मिताबोध से हीन निहायत संवेदनहीन, असाहित्यिक आ असांस्कृतिक जनप्रतिनिधियन (ग्राम सभा से लेके लोकसभा आ राजसभा तक) का मातृभासाई अग्याँनता आ बिखराव के चलते हर तरह से सम्पन्न भोजपुरी भासा भारतीय संसद में राजनीतिक लड़ाई हार जात बा। देस का आउर भासा-भासी जइसन ई भासा अपना क्षेत्र के सम्मानित आ रोजगारपरक भासा नइखे बन पावत अउर भासिक-अनुसंधान, साहित्य-सृजन, क्षेत्रफल, जनसंख्या आदि के दिसाईं सबसे बड़ भासा भइला के बावजूद ई संवैधानिक अधिकार से बंचित बा। एकरा से छोट छोट भासा डागरी, संथाली, नेपाली, मैथिली, कोंकणी, मराठी आदि संवैधानिक अधिकार पाके अपना क्षेत्र के बिकास में आपन भरपूर जोगदान दे रहल बा। एह से भोजपुरी बिरोधी मंच का एक-एक प्रोपगंडन के भंडाफोड़ करके एह बर्चस्वबादी आ साम्राजबादी कट्टरपंथी महानुभाव लोग के उघार कइल जरूरी बा।\n'हिन्दी बचाओ मंच' जइसन छद्म नाम से चर्चित 'भोजपुरी बिरोधी मंच' का बहुरूपियन के पहिलका प्रोपगंडा ई बा कि भोजपुरी के आपन लिपि नइखे।\nजबकि खड़ी बोली हिन्दी का पैदाइस का पहिले से भोजपुरी भासा कैथी, महाजनी आ देवनागरी लिपि में लिखल जात रहल बा। कैथी लिपि के जन्मदाता आचार्य चाणक्य मानल जालें। ई कुटिल लिपि भा त्वरा लिपि मौर्य काल से आपन अस्तित्व बनवले बा। महाजनी लिपि के बेवहार भोजपुरी भासी क्षेत्र के बेवसायी बर्ग करत रहे। देवनागरी के जनम देवनगरी कासी के भोजपुरी-कासिका भासी पंडित जी लोग कइल। एह तरह से देवनागरी भोजपुरी के आपन लिपि ह। पहिले हिन्दुई, हिन्दवी, हिन्दुस्तानी अरबी-फारसी लिपि में लिखात रहे। उनइसवीं सदी में देवनागरी में लिखाये लागल। तब देवनागरी भोजपुरी के लिपि भइल कि हिन्दी के? अइसहूं जब देवनागरी लिपि के आधार पर नेपाली, संस्कृत, मराठी, संथाली, डोगरी आ मैथिली का सङ्गे हिन्दी का संवैधानिक मान्यता मिल सकऽता त भोजपुरी का सङ्गे सौतेला बेवहार काहे?\nएह भोजपुरी बिरोधी 'हिन्दी बचाओ मंच' का प्रोपगंडी सबके दोसरका प्रोपगंडा बा कि भोजपुरी के आपन बेयाकरन आ सब्दकोस नइखे। जबकि भोजपुरी में बेआकरन आ सब्दकोस लिखे के बहुते पुरान आ पुरकस परम्परा रहल बा। कुछ के उलेख नमूना के रूप में प्रस्तुत बा -\n१. 'ए शार्ट ग्रामर ऑफ भोजपुरी'- एजा. एम. चाइल्ड ( सन् १९०४ )\n२. 'भोजपुरी के ठेठ भासा ब्याकरन'- शिवदास ओझा ( सन् १९१५ )\n३. 'भोजपुरी व्याकरण' - रास बिहारी राय शर्मा (सन् १९६५)\n४. 'भोजपुरी और हिंदी' - डॉ. शुकदेव सिंह (सन् १९६७)\n५. 'भोजपुरी शब्दानुशासन' - डॉ. रसिक बिहारी ओझा 'निर्भीक' (सन् १९७७)\n६. 'भोजपुरी भाषा के बनावट' - डॉ. दयानंद श्रीवास्तव (सन् १९८३)\n७. 'भोजपुरी व्याकरण' - आचार्य रामदेव त्रिपाठी (सन् १९८७)\n८. 'मानक भोजपुरी वर्तनी' - आचार्य विश्वनाथ सिंह (सन् १९८८)\n९. 'आदर्श भोजपुरी व्याकरण'- आचार्य श्रद्धानंद अवधूत\n१०. 'भोजपुरी व्याकरण के रूपरेखा'- विंध्याचल प्रसाद श्रीवास्तव (सन् १९९९)\n११. 'भोजपुरी शब्द परिचय -सप्रयोग'- डॉ. श्याम कुमारी श्रीवास्तव (सन् १९९९)\n१२. 'भोजपुरी व्याकरण आ रचना'- डॉ. जयकान्त सिंह आ डा. शिवचन्द्र सिंह (सन् २००८)\n१३. 'भोजपुरी भाषा व्याकरण रचना'- डॉ. राजेन्द्र प्रसाद सिंह (सन् २०११)\n१४. 'मानक भोजपुरी भाषा व्याकरण आ रचना'- डॉ. जयकान्त सिंह 'जय' (सन् २०१३)\n१५. 'भोजपुरी भाषा व्याकरण रचना'- डॉ. महामाया प्रसाद विनोद, डॉ. जीतेन्द्र वर्मा आदि।\nभोजपुरी सब्दकोस :\n१. 'ए कम्पेरेटिव डिक्शनरी ऑफ बिहारी लैंग्वेज' - हार्नले आ ग्रियर्सन (सन् १८८५)\n२. 'बिहार पिजेंट लाइफ'- डॉ. ए. जे. ग्रियर्सन (सन् १९२५)\n३. 'भोजपुरी शब्दकोश'- एल. सेंट सोजेफ (सन् १९४०)\n४. 'कृषि कोश'- वैद्यनाथ प्रसाद (सन् १९५९)\n५. 'कृषि कोश'- श्रुतिदेव शास्त्री (सन् १९६६)\n६. 'भोजपुरी शब्द कोश'- प्रो. बृजबिहारी प्रसाद (सन् १९७८)\n७. 'भोजपुरी शब्द सम्पदा'- डॉ. हरदेव बाहरी (सन् १९८१)\n८. 'भोजपुरी शब्द सागर'- सर्वेन्द्र पति त्रिपाठी\n९. 'भोजपुरी हिन्दी शब्दकोश' - पं. गणेश चौबे\n१०. 'भोजपुरी हिन्दी इंग्लिश लोक कोश'- प्रो. अरविन्द कुमार (सन् २००९)\n११. 'भोजपुरी हिन्दी अँग्रेजी शब्द कोश'- डॉ. अरुणेश नीरन (सन् १९१८) आदि।\n'हिन्दी बचाओ मंच' के प्रोपगंडाबाजी लोग के तिसरका प्रोपगंडा बा कि भोजपुरी भासा के कवनो भासा-बैग्याँनिक अध्ययन नइखे भइल। जबकि हमरा जानकारी के मुताबिक भारतीय संविधान के आठवीं अनुसूची में सामिल दू-तीन भासा के छोड़ के भोजपुरी जतना भासा-बैग्याँनिक अध्ययन-अनुसंधान आउर कवनो भासा के नइखे भइल। कुछ प्रमुख अध्ययन-अनुसंधान के उदाहरन बा-\n१. 'सेवेन ग्रामर्स ऑफ द डायलेक्ट्स एंड सब डायलेक्ट्स ऑफ बिहारी लैंग्वेजेज' - डॉ. ग्रियर्सन (सन् १८८७)\n२. 'लिंग्विस्टिक सर्वे ऑफ इंडिया' (जिल्द- ५ भाग- २) - डॉ. ग्रियर्सन\n३. 'बिहार पिजेंट लाइफ' संस्करण-२ (सन् १९२५) - डॉ. ग्रियर्सन\n४. द स्टोरी ऑफ सीत बसंत' - ई. डेविड सन् १८९१-९२)\n५. फोकलोर फ्राम इस्टर्न गोरखपुर'- फ्रेजर (सन् १८८८)\n६. 'नोट ऑन ए मैंजिकल क्यूरेटिव प्रैक्टिस इन इयूज एट बनारस'- डब्लू एल हिलवर्ग\n७. 'सदानी ए भोजपुरी डायलेक्ट स्पोकेन इन छोटा नागपुर'- हार्स्टमैन जार्डन आ मोनिका (सन् १९६९)\n८. 'मारिसस की भोजपुरी में प्रचलित लोकाक्तियां, मुहावरे और पहेलियां'- दिमलाला मोहित (सन् १९७९)\n९. 'रिचुअल सांग्स एंड फोक सांग्स ऑफ ए हिन्दुज इन सुरीनाम'- यूं. आर्य (सन्१९६८)\nई कुछ बिसय उदाहरन भर बा। भारत आ भारत का बाहर का अध्येता आ अनुसंधानकर्ता के नाम गिनाईं त कई सौ के पार जाई। फिलहाल भंडाफोड़ आउर प्रोपगंडन के करेके बा। एह लोग के इहो कहे के बा कि जदि भोजपुरी के संवैधानिक मान्यता दे दिआई त भोजपुरी भासी के संख्या कम हो जाई आ हिन्दी जनसंख्या के आधार पर संयुक्त राष्ट्र संघ के आधिकारिक भासा ना बन पाई। इहो एगो लमहर झूठ बा।\nआज संयुक्त राष्ट्र के छव गो आधिकारिक भासा बा - अंगरेजी, फ्रेंच/फ्रांसीसी, रूसी, स्पेनिश, चीनी आ अरबी। बाकिर एकरा में अंगरेजी आ फ्रेंच/फ्रांसीसी के ही संचालन के भासा मानल जाला। पहिले चारे गो भासा स्वीकृत रहे- चीनी, अंगरेजी, फ्रांसीसी आ रूसी। सन् १९७३ ई. में अरबी आ स्पेनिश जुटल। संयुक्त राष्ट्र संघ में कवनो भासा के आधिकारिक भासा के रूप में मान्यता देवे खातिर जनसंख्या चाहे आउर कवनो खास मानदंड/मापदंड तय नइखे। एकरा खातिर संघ के महासभा में साधारन बहुमत के जरिए एगो संकल्प के स्वीकार करे आ कुल सदस्यता के दू तिहाई बहुमत मतलब १२९ देसन के समर्थन से ओकरा के अंतिम रूप में पारित करे के होला। दुनिया के सबसे बड़ आ पुरान लोकतंत्र आ आर्थिक सक्ति के रूप में उभरत एतना बिसाल जनसंख्या वाला देस के भासा हिन्दी के आज ना त काल्ह संयुक्त राष्ट्र संघ के आधिकारिक भासा के रूप में मान्यता त मिलहीं के बा। बाकिर फिलहाल हिन्दी के मान्यता ना मिले के असली वजह ई बा कि एने संघ के ई नियम बाधक बनल बा कि कवनो बिदेसी भासा के मान्यता देवे खातिर जवन-जवन देस ओकरा पक्ष में मतदान करी, बाद में ओह सब देसन का ओह भासा के लागू करे में होखे वाला खर्च-लागत के भी वहन करे के पड़ी। जवना खातिर कई देस तइयार नइखे। इहे वजह बा कि संघ के दू तिहाई देस मतलब १२९ देस का समर्थन के बावजूद हिन्दी आधिकारिक भासा नइखे बन पावत। ई समस्या हिन्दिए ना जापानी आ जर्मन भासा का सङ्गे भी पैदा भइल रहे। एने भारत सरकार एह नियम में सुधार के प्रस्ताव देले बा कि हिन्दी का मान्यता मिले आ ओकरा के लागू करे में जवन खर्च-लागत आई ऊ भारत सरकार खुद वहन करी। एह से जनसंख्या के कम चाहे अधिका भइला से हिन्दी के ' संयुक्त राष्ट्र संघ ' के आधिकारिक भासा बने में आवे वाला बाधा के बात भ्रामक आ अतार्किक बा। अइसहूँ हिन्दी बोले वालन के संख्या रूसी, स्पेनिश, अरबी आ फ्रांसीसी से बहुत अधिक बा। देस में जवन राजनीति भोजपुरी का सङ्गे हो रहल बा, संयुक्त राष्ट्र संघ में हिन्दियो ओकरे सिकार लागत बिआ।\nएह प्रोपगंडी गिरोह का ओर से इहो लिखके सरकार के गुमराह कइल गइल बा कि भोजपुरी के पास शिष्ट आ आधुनिक साहित्य के अभाव बा। भोजपुरी में एगो कहाउत चलेला- 'दू दिन के छउँरी आ माई राम नाम।' उनइसवीं सदी में आकार लेवे वाली अनुबाद के भासा खड़ी बोली हिन्दी के साहित्त समृद्ध हो गइल आ पूरबी बोली भोजपुरी में साहित्ते नइखे। छठी-सातवीं सदी के भोजपुरी कबि वाण्भट्ट के मित्र इसानचंद आ बेनीभारत ( बर्नकबि ), सिद्ध आचार्य सरहप्पा, सबरप्पा, भुसुकप्पा, डोम्भिप्पा, चौरंगीप्पा/चौरंगीनाथ, नाथ पंथ के गोरखनाथ, भरथरी, चोपिचंद, कबीर, रैदास, तुलसी आदि का साहित्त के अलग राखियो दिआव त संत दरियादास, धरनीदास, शिवनारायण, कीनाराम, भिनक राम, सरभंग सम्प्रदाय के भीखम राम, टेकमन राम, धवला राम , कर्ता राम, लक्ष्मी सखी आदि के बाद भारतेंदु हरिश्चंद, तेग अली तेग, रामकृष्ण वर्मा बलवीर, महेन्दर मिसिर, भिखारी ठाकुर, हीरा डोम आदि से लेके असंख आधुनिक कबि के नाम गिनावल जा सकेला। ओइसहीं गद साहित्त के रूप में दामोदर पंडित के 'उक्ति व्यक्ति प्रकरण' गोरखनाथ के गोरखसार, रविदत्त शुक्ल, रामगरीब चौबे के नाटक आदि के नाम नाहियो लिहल जाए त राहुल सांकृत्यायन, शिवपूजन सहाय, महेंद्र शास्त्री, दुर्गाशंकर प्रसाद सिंह, रघुवंश नारायण सिंह, रामेश्वर सिंह काश्यप, पाण्डेय कपिल, रामनाथ पाण्डेय, रामाज्ञा प्रसाद सिंह'विकल', डॉ. नर्वदेश्वर राय, डॉ.रामदेव शुक्ल, डॉ.अशोक द्विवेदी, डॉ.ब्रजभूषण मिश्र आदि का साहित्त के कवनो समृद्ध साहित्त वाला भासा के सोझा राखल जा सकऽता।


बाढ़ – टटका खबर\nगोरखपुर मे राप्ती घटत बिया बाकिर घाघरा के बढ़ जारी\nसोमार का दिने गोरखपुर मे राप्ती नदी के पानी घटल शुरू हो गइल बा बाकिर घाघरा के पानी लगातार बढ़ल जात बा. कुछेक जगहा कटानो होखत बा जवना से नदी किनारे बसल लोग आफत मे बा. एह बीच बरखा का चलते आजाद चौक रुस्तमपुर से मिर्जापुर ले जाए वाली बगहा बाबा रोड पर जगहे जगह\nनदी के बाढ़ मे घेरा गइल किसानन के घर मकान\nबलिया जिला मे उफनाइल घागरा दियरा मे तबाही मचावल शुरू क दिहले बिया आ बाढ़ का पानी मे घेराइल लोग सुरक्षित जगहा चहुँपे का जुगत मे लाग गइल बाड़े. पिछला 24 घशटा मे पानी करीब तीस से॰मी॰ चढ़ गइल बा. संतोष इहे बा कि एह बीच गंगा तनी थिराए लागल बाड़ी.\nगंगा आ घाघरा के पानी बढ़ाव पर\nबलिया जिला में घाघरा आ गंगा के पानी तेजी से बढ़ल जात बा. बुध का दिने बिल्थरारोड में घाघरा नदी के पानी खतरा का निशान से महज 22 से॰मी॰ नीचे रहि गिल बा. तुर्तीपार-हाहा नाला बंधा ले चहुँपल पानी से सैकड़ो एकड़ जमीन डूब चुकल बा. गंगो नदी के पानी हर घंटा तीन से॰मी॰ के\nबरखा होखो चाहे ना नदियन के पानी से खतरा बढ़ल\nबलिया गाजीपुर देवरिया वगैरह में नदियन के लगातार बढ़त जलस्तर से किनार पर बसल लोग दहशत में बा. बलिया के मझौंवा में गंगा के पानी हर घंटा एक से.मी. के रफ्तार से बढ़त बा त गंडको नदी पीछे नइखे छूटल चाहत. एह बीच कटानो के खतरा बने लागल बा.


भोजपुरी गजल – भोजपुरी साहित्य सरिता\nCategory: भोजपुरी गजल\nबात जब बेबात के तब बात का? कटल जड़ तऽ भला बांची पात का? ऊ मोटाइल बा रहस्ये ई अभी, का पता ऊ रहे छिपके खात का? छली कपटी जब होई दुश्मन होई, मीत ऊ कइसे होई? हित-नात का? कथ्थ आ करनी में जेकरा भेद बा, ठीक केवन वंश के भा जात का? झूठ के महिमा रही दुइये घरी, एह से बेसी हो सकी औकात का? अशोक कुमार तिवारी\nभोजपुरी गजलअशोक कुमार तिवारीLeaveacomment\nई बीमारी बड़का भारी। सनमुख डंणवत, पीछे गारी।। काटे भीतर घात लगाके, राम राम ई कइसन यारी? कवन भरोसा केन्ने काटी? जेहके भइल सुभाव दुधारी। ढेला भर औकात न जेकर, ऊहो मुँह से लादे लारी। छेड़के ओके नीक न कइलऽ, बहुत पड़ी तोहरा के भारी। कबहूँ जे सोझा आ गइलऽ, सात पुश्त ले ऊहो तारी। निकलल बाटे फन त काढ़ी? राखल बाटे लाठी – कारी। अशोक कुमार तिवारी\nसहते सहते सहार हो जाई दुखवा बढ़ि के पार हो जाई तनी साजल करीं तरीका से ई जवानी उलार हो जाई छोड़s रहे दs बतिया जाय दs ना तs दुनिया जितार हो जाई छोड़s नफरत के ,प्यार का राहे सभे केहू तोहार हो जाई तनी माटी नरम तू होखे द s सारा दुनिया से प्यार हो जाई सहजे-सहजे केहू से मिलs तू ना तs मिललो बेकार हो जाई ◆◆◆ कारीअंखिया में कजरा के धार सजनी चले छतिया पर हमरे कटार सजनी दूनू…\nभोजपुरी गजलगुलरेज सहजादLeaveacomment\nजलल बा हिया में अगन धीरे धीरे मिलल जब नयन से नयन धीरे धीरे जुड़ल प्रीत के डोर जबसे ह उनसे सजावे लगल मन सपन धीरे धीरे नशा प्रीत के लग गइल बाटे अइसन रहत मन ह खुद में मगन धीरे धीरे बहक जाला तन मन न धीरज धराला बुलावेलु चुपके सजन धीरे धीरे अधर पे पड़ल जब अधर बाटे तहरा बढ़ल तब बदन के तपन धीरे धीरे घटा बन के जिनगी पे अइसन बरसलू खिलल दिल के सउँसे चमन धीरे धीरे ग़ज़ल ‘राज‘…\nभोजपुरी गजलराज जौनपुरीLeaveacomment


तीज के व्रत – Anjoria\nTag: तीज के व्रत\nसितम्बर 4, 2016 कार्यकारी सम्पादक\n– डॉ. रामरक्षा मिश्र विमल शास्त्रन में तीज के हरितालिका नाम से जानल जाला. “हरितालिका” शब्दो एह ब्रत खातिर खूब प्रचलित बा. भादो का अँजोर में तृतीया तिथि1 के…\nरउरा सभ के भोजपुरिका का ओरि से तीज के बहुत-बहुत शुभकामना.\nनारी-जगत भउजी हो सरोकार\nभउजी हो : तीज के व्रत\nसितम्बर 18, 2011 OmPrakash Singh\nभउजी हो ! का बबुआ ? आजु त उपासल होखबू ? हँ बबुआ आजु तीज के व्रत त सभे औरत करेली. एही पर एगो सवाल बा भउजी ? तोहरा लोग…


Ayodhya tension extended for four days more – टटका खबर\nWhile the whole nation is tense with the possible outcome of the Ayodhya title suit, Supreme Court of India has stayed till 28th Sept the announcement of judgment by Allahabad High Court. Now the nation has to held its breath till 28th Sept. As the situation on the ground is, there is no hope for any reconciliation between the contesting parties but the Supreme Court has chosen to give itachance.\nएगो याचिका पर सुनवाई करत भारत के उच्चतम न्यायालय इलाहाबाद उच्च न्यायालय के २८ सितम्बर ले आपन फैसला सुनावे से रोक दिहले बा. एकर मतलब ई भइल कि जवन फैसला काल्हु आवे वाला रहुवे अब कुछ दिन बाद आई काहे कि हो सकेला कि तब ले सुप्रीम कोर्ट फेर कवनो दोसरा निर्णय पर चहुँप जाव.\nएगो रिटायर्ड सिविल सर्वेंट के एह बाति के चिन्ता बा कि एह फैसला से समाज में तनाव बढ़ सकेला आ ऊ आपन याचिका इलाहाबाद हाई कोर्ट में दाखिल कइले रहले. इलाहाबाद उच्च न्यायालय ओह याचिका के शरारतसे भरल बतावत रद्द कर दिहले रहुवे आ याचिका करे वाला रमेश चन्द त्रिपाठी पर पचास हजार रुपिया के जुर्मानो ठोक दिहले रहुवे. ओहिजा तीन जज के बेंच में एक जज याचिका रद्द करे के खिलाफत कइले रहले. एहिजा सुप्रीमो कोर्ट में एगो जस्टिस एह याचिका के रद्द कर दिहल चाहत रहले बाकिर दोसरका जज के राय के विरोध ना कइले आ याचिका पर २८ तारीख के सुनवाई करे के तारीख दिहले बा.


मिठु मार्शल | अनोखा बेबफाई सांग | Khun Ke Anshu Rowata Dil - Lyrics\n'Khun Ke Anshu Rowata Dil' (खुन के आँशु रोवता दिल) is the Latest Bhojpuri Songs of 2020 sung by Mithu Marshal, Dhananjay Dhadkan. The music of this new Bhojpuri song is given by Shiv Manmohi and the lyrics are given by Mahesh Pardeshi. The song was released at 'RCM Music Hit' Official youtube channel on May 6th, 2020.\nTitle: Khun Ke Anshu Rowata Dil\nSinger: Mithu Marshal, Dhananjay Dhadkan\nLyrics: Mahesh Pardeshi\nMusic Label: RCM Music Hit\nKhun Ke Anshu Rowata Dil – Lyrics\nकी फरेबी थी उनकी, हम आशिक़ी समझ बैठे।\nहम तो मोत को भी जिंदिगी समझ बैठे।\nभले हे वो उनका मजाक था।\nलेकिन हमारी बदनसीबी।\nवो वक्त का मजाक था, या हमारी बदनसीबी।\nजो हम उनकी दो बातो को मोहबत समझ बैठे।\nजहर पिया के जुदाई के,\nजहर पिया के जुदाई के\nजियल कइले मुश्किल\nखुन के आँशु रोवता दिल।\nहम घुट घुट के जिहियी\nतोहरा न मान दुखी।\nतू हमरा बिन जियत न राहलु\nअब खूब हसत बाड़ू।\nकौन करम आज नागिन बांके\nहमरा के डसत बाड़ू।\nप्यार के जिंदिगी देवे वाला\nहोई कहा कातिल।\nहम जितना रोवत आनी\nतुह्भी एक दिन रोवहुँ।\nTags: #bollywood,bollywood tracks,bollywood tracks lyrics,song,songs,song lyrics,hindi lyrics,lyrics in,lyrics of,bollywood song,bollywood songlyrics,lyrics,lyric, khun ke anshu rowata dil,mithu marshal,dhananjay dhadkan,मिठु मार्शल,धनन्जय धड़कन,mithu marshal new video 2020,mithu marshal ke bhojpuri gana,dhananjay dhadkan new song 2020,dhananjay dhadkan ke bhojpuri gana 2020,rcm music new song,rcm music ke bhojpuri gana,rcm music video 2020,bhojpuri song,bhojpuri video,new bhojpuri song,bhojpuri song 2020,new bhojpuri song 2020,bhojpuri video 2020,भोजपुरी गाना 2020,भोजपुरी गाना dj,भोजपुरी गाना नया,khun ke anshu rowata dil lyrics,khun ke anshu rowata dil lyrics in hindi,lyrics khun ke anshu rowata dil,khun ke anshu lyrics,खुन के आँशु रोवता दिल,खुन के आँशु रोवता दिल lyrics,


‘दंबग मोरा बालमा’ 30 अगस्त से रिलीज होखी – Anjoria\nअमृत क्रियेशन के बैनर तले बनल भोजपुरी फिलिम ‘दबंग मोरा बालमा’ अगिला 30 अगस्त से बिहार में रिलीज होखी. एक्शन आ इमोशन भरल एह फिलिम के पूरा शूटिंग यूपी में भइल रहे. फिलिम के गाना बहुते बढ़िया बाड़ी स.\nनिर्माता जयेश पटेल, लेखक-निर्देशक अवनि अग्रवाल, सह निर्माता राकेश पटेल, शैलेश पटेल आ प्रिया सिंह, संगीतकार गणेश पाण्डेय, गीतकार पवन मिश्र, धनंजय भट्ट, अउर राणा, छायांकन करीम खत्री के, आ नृत्यनिर्देशक मयंक अशोक हउवें.\nमुख्य कलाकारन में विराज भट्ट, मोनालिसा, अजय दीक्षित, परी सिंघानिया, वैभव राय, सुरेन्द्र पाल, शशी भूषण सिंह, नीलिमा सिंह वगैरह शामिल बाड़ें.\nहमनी का मनोरंजन बेचीले एहसे कुछ ना कुछ तोड़े जोड़े के पड़बे करेला, कहलन राजकुमार पाण्डेय


मिले मियाँ के माँड़ ना बिरयानी के फरमाइश – टटका खबर\nनयी दिल्ली, 22 जुलाई (वार्ता). कांग्रेस के नयका अध्यक्ष बनल राहुल गाँधी के बनावल पहिलका कार्यसमिति के भइल बइठका में आजु तय कइल गइल कि अगिला लोकसभा चुनाव 2019 में मोदी के अकेले हरावे के बेंवत कवनो गोल में नइखे रहि गइल आ एकरा खातिर मोदी विरोधी सगरी गोलन के मिला जुला के एगो नया संप्रग-3, संयुक्त प्रगतिशील गठबंधन, बनावल जरुरी बा. बशर्ते ओकर नेता राहुले गाँधी के मान लेव सगरी गोल.\nराहुल गांधी के अध्यक्षता में संसदीय सौध में अतवार का दिने भइल एह बइठका में अतवार का दिने करीब दू घंटा ले गंभीर राय-विचार होखे के बात कहल जात बा. एह बइठका में शामिल करीब हर नेता एह बात के मनलें कि 2019 में एगो विशाल गठबन्हन बनावल बहुते जरुरी बा आ एकरा बिना प्रधानमंत्री नरेन्द्र मोदी के नेतृत्व वाली राजग सरकार के हरावल नामुमकिन होखी.\nजइसन कि मालूम चलल बा ई विचार पी चिदंबरम रखलन आ पंजाब के मुख्यमंत्री कैप्टन अमरिंदर सिंह एकर अनुमोदन कइलन. बतावल जात बा कि कांग्रेसी नेतन के राय रहुवे कि गठबन्हन अइसन होखे कि कांग्रेस अधिका से अधिका सीट जीते आ सबले बड़का गोल का रुप नें उभरे. साथही एह गठबन्हन के चेहरा राहुले गांधी के बनावल जाव.\nजाने जोग बा कि बसपा अपना सुप्रीमो मायावती के पहिलहीं पीएम उमेदवार घोषत क देले बिया. ममता, मुलायम, चन्द्रबाबू, केसीआर, अखिलेश सभे मने मन आपन सपना अलगे सँजो के रखले बा. एह हालत में ई गठबन्हन कइसे बनी से देखे जोग होखी. – टटका खबर\nTags: कांग्रेस, राहुल गाँधी\n«« 53 बरीस बाद एशियाई जूनियर बैडमिंटन चैम्पियनशिप जीतलसि कवनो हिन्दुस्तानी\nकारगिल दिवस पर राष्ट्रपति अउर प्रधानमंत्री शहीदन के श्रद्धांजलि दिहलें »»\n1 thought on “मिले मियाँ के माँड़ ना बिरयानी के फरमाइश”\nTarun Kumar Rai says:\nNice news initiative in Bhojpuri, thanks you very much and wish you good luck


2013 में क्लार्क\n(1986-10-23) 23 अक्टूबर 1986 (उमिर 35)\nवेनिस बीच, लॉस एंजेलिस\nड्रामा सेंटर लंदन\n5 फीट2इंच (157 सेमी)\nएमिलिया क्लार्क (Emilia Isabelle Euphemia Rose Clarke, जनम 23 अक्टूबर 1986) एगो अंगरेज ऐक्ट्रेस बाड़ी। लंदन में जनमल आ बर्कशायर में पलल-बढ़ल क्लार्क के रूचि एक्टिंग में तब भइल जब ऊ बचपन में शोव बोट म्यूजिकल देखली जहाँ इनके बाबूजी साउंड इंजीनियर के रूप में काम करें। क्लार्क ड्रामा सेंटर लंदन में एक्टिंग सिखली आ कई ठो स्टेज एक्टिंग कइली। टीवी पर ई पहिला बेर डॉक्टर्स नाँव के सॉप ऑपेरा में लउकली। साल 2010 में इनके फिलिम ट्रियासिक अटैक में काम के देख के स्क्रीन इंटरनेशनल द्वारा यूके स्टार्स ऑफ टुमारो (भाबिस्य के स्टार) के रूप में नाँव लिहल गइल।\nक्लार्क के उपलब्धी तब मिलल जब ई साल 2011 में एचबीओ के धारावाहिक सिरीज गेम ऑफ थ्रोंस में काम कइली। ई धाराबाहिक अभिन ले चल रहल बा। एकरे खाती एमिलिया क्लार्क के तीन गो एमी अवार्ड खाती नामांकन मिलल बा। कई समीक्षा सभ में भी इनके तारीफ़ भइल बाटे।\n↑ Mayer, Erin (25 March 2014). "10 Short, Badass Actors Who Prove That Height is OnlyaNumber". Bustle (English में). BDG Media Inc. पुरालेखित से पुरालेखित 13 May 2017 के. पहुँचतिथी 13 May 2017. At only 5'2", the Game of Thrones actress (and our one true Khaleesi) proves that you don't need to be tall to be fierce. Daenerys Targaryen is one shortie we'd definitely want on our side in any fight, with or without the dragons. Italic or bold markup not allowed in: |website= (मदद)\n↑ Clarke, Emilia [@mebeforeyou] (20 May 2016). "@LANNISTERSPRIDE [my lucky number is] 23!! Ironically enough because it's my birthday" (Tweet). ओरिजनल से 17 July 2016 के पुरालेखित. पहुँचतिथी 17 July 2016 – वाया Twitter. Unknown parameter |dead-url= ignored (मदद) (For archive, scroll down to Clarke reply)\n↑ "England & Wales births 1837-2006". FindMyPast.co.uk. पुरालेखित से पुरालेखित 21 August 2016 के. पहुँचतिथी 18 August 2016. Clarke, Emelia Isabelle E R [born] 1986\n↑ "Certification of Incorporation ofaPrivate Limited Company: Scenic Root Limited". The Registrar of Companies for England and Wales via Companies House. पहुँचतिथी 21 August 2017. Emilia Isabelle Euphemia Rose Clarke: Date of Birth 23/10/1986, Nationality British, Occupation Actor\n"Emilia Clarke Biography: Actress (1987–)". Biography.com (FYI / A&E Networks). ओरिजनल से5October 2015 के पुरालेखित. पहुँचतिथी 17 July 2016. Unknown parameter |deadurl= ignored (मदद)\n"Emilia Clarke". TVGuide.com. ओरिजनल से6September 2015 के पुरालेखित. पहुँचतिथी 17 July 2016.\n"https://bh.wikipedia.org/w/index.php?title=एमिलिया_क्लार्क&oldid=711747" से लिहल गइल


मोटोरोला Moto G Turbo Expected Specs, Release Date in India | Digit\nउत्पाद के नाम : Motorola Moto G Turbo\nमोटोरोला Moto G Turbo Smartphone5-इंच स्क्रीन HD IPS LCD Capacitive touchscreen के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व 294 पर इंच बा | फोन 1.5 Ghz Octa कोर प्रोसेसर से संचालित बा और एकर रैम2GB बा. मोटोरोला Moto G Turbo Android 5.1.1 ओएस पे काम करेला.\nमोटोरोला Moto G Turbo Smartphone November 2015 मे लॉंच भईल रहे|\nमोटोरोला Moto G Turbo मे कनेक्टिविटी के तरीका बा : ,GPS,Wifi,HotSpot,Bluetooth,\nमोटोरोला Moto G Turbo के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|


Know how banaras became Varanasi from Kashi on 24 May 1956 Bhojpuri: वाराणसी जयंती पर जानीं कइसे काशी भयल रहे वाराणसी\nBhojpuri: वाराणसी जयंती पर जानीं कइसे काशी भयल रहे वाराणसी\n24 मई को काशी का नाम बदलकर वाराणसी किया गया.\nवाराणसी नाम दरअसल इहां मौजूद दुइ नदीन से लेहल गयल बतावल जाला -वरुणा अउर असी. वरुणा नदी फूलपुर के ताल से निकलि के आदिकेशव घाट के पास गंगा में मिलल हौ. असी नदी भदैनी के पास गंगा में मिलल हौ. इ दूनों संगम के बीच के क्षेत्र के ही वाराणसी कहल जाला. गंगा के अलावा वरुणा अउर असी नदी क भी पौराणिक महत्व हौ.\nLast Updated: May 25, 2021, 12:22 PM IST\nदुनिया क एक सबसे पुराना नगर, देश क संस्कृति अउर विद्या क राजधानी, बाबा विश्वनाथ क नगरी काशी क अनेक नाम हौ, जवने में से 12 नाम परसिद्ध हयन -काशी, वाराणसी, अविमुक्त क्षेत्र, आनंदकानन, महाश्मशान, रूद्रावास, काशिका, तपःस्थली, मुक्तिभूमि, शिवपुरी, त्रिपुरारिराजनगरी, अउर विश्वनाथनगरी. लेकिन काशी क अधिकारिक नाम अब वाराणसी हौ. वाराणसी गजेटियर के अनुसार, काशी क वाराणसी करण 24 मई, 1956 के भयल रहल. ओह समय डॉ. संपूर्णानंद उत्तर प्रदेश क मुख्यमंत्री रहलन, अउर देश क प्रधानमंत्री रहलन पंडित जवाहरलाल नेहरू. डाॅ. संपूर्णानंद काशी क ही रहलन अउर उ काशी नगरी क अधिकारिक नाम भी काशी ही रखय चाहत रहलन. लेकिन नेहरू दबाव बनाइ के काशी के वाराणसी कराइ देहलन.\nवाराणसी नाम दरअसल इहां मौजूद दुइ नदीन से लेहल गयल बतावल जाला -वरुणा अउर असी. वरुणा नदी फूलपुर के ताल से निकलि के आदिकेशव घाट के पास गंगा में मिलल हौ. असी नदी भदैनी के पास गंगा में मिलल हौ. इ दूनों संगम के बीच के क्षेत्र के ही वाराणसी कहल जाला. गंगा के अलावा वरुणा अउर असी नदी क भी पौराणिक महत्व हौ. तीनों नदी बहुत पवित्र मानल जालीन. वाराणसी नाम भले ही वरुणा अउर असी से लेहल गयल बतावल जाला, लेकिन इ नाम क जिक्र वेद में भी मिलयला. अथर्ववेद में वाराणसी क जिक्र वर्णावती नदी के रूप में कयल गयल हौ. असी नदी के पुराण में अस्सिंभेद तीर्थ कहल गयल हौ. अग्निपुराणा में असी नदी क नाम नासी हौ. वाराणसी क जिक्र मत्स्यपुराण में भी हौ. मत्स्यपुराण में भगवान शिव पार्वती से वाराणसी के बारे में कहले हउअन -\nवाराणस्यां नदी पु सिद्धगंधर्वसेविता.\nप्रविष्टा त्रिपथ गंगा तस्मिन्न क्षेत्रे मम प्रिये.\nएकर अर्थ हौ - हे प्रिया, सिद्धगंधर्व से सेवित वाराणसी में जहां पुण्य नदी त्रिपथा गंगा बहयला, उ स्थान हमय प्रिय हौ. इहां असी नदी क जिक्र नाहीं आयल हौ. वाराणसी क्षेत्र के विस्तार के बारे में मत्स्यपुराण में एक जगह अउर कहल गयल हौ -\nवाराणसी नदीमाय यावद्यावच्छुष्क नदी तवै.\nयानी वाराणसी क पूरब से पश्चिम वरुणा से असी तक क लंबाई दुइ या ढाई योजन हौ. अउर चैड़ाई भीष्मचंडी से पर्वतेश्वर तक आधा योजन. पुराण के एह बात में अउर मौजूदा वाराणसी क्षेत्र के विस्तार क्षेत्र में कवनों अंतर नाहीं हौ.\nहलांकि काशी क जिक्र भी पुराण में आयल हौ. स्कंद महापुराण में त पूरा एक खंड ही काशी पर हौ, जवने क शीर्षक काशीखंड देहल गयल हौ. काशीखंड में काशी क परिचय, महात्म्य अउर ओकरे आदिदैविक स्वरूप क वर्णन कयल गयल हौ. काशीखंड में 100 अध्याय अउर 11 हजार से अधिक श्लोक हयन. श्लोक के जरिए काशी के तत्कालीन भूगोल, प्राचीन मंदिरन के निर्माण क कथा, मंदिरन में मौजूद देवी-देवतन क परिचय, काशी क इतिहास अउर परंपरा के बारे में बतावल गयल हौ. काशी के महिमा क बखान एक दइया स्वयं भगवान विश्वनाथ भगवती पार्वती से कइले रहलन. इ बखान ओनकर पुत्र कार्तिकेय यानी स्कंद अपने माई के गोदी में बइठल-बइठल सुनले रहलन. कार्तिकेय बाद में काशी महिमा क वर्णन अगस्त्य ऋषि से कइलन. अउर उहय कुल कथा स्कंदपुराण के काशीखंड में मौजूद हौ.\nबहरहाला, मुख्यमंत्री डॉ. संपूर्णानंद के पहल पर वाराणसी क अधिकारिक स्वीकृति बहुत ही शुभ मुहूर्त में देहल गयल रहल. ओह दिना एक त वैशाख पूर्णिमा रहल, अउर दूसरे चंद्रग्रहण क भी संयोग रहल. संपूर्णानंद क ज्योतिष अउर खगोलशास्त्र में गहरी रुचि रहल. अपने समय में उ दूनों विद्या के काफी बढ़ावा भी देहलन. संपूर्णानंद संस्कृत विश्वविद्यालय में खगोल अउर ज्योतिष विद्या से संबंधित शोध अउर अध्ययन केंद्र क स्थापना एकर प्रमाण हौ.\nसंपूर्णानंद हलांकि बाबा काशी विश्वनाथ के नाते नगर क अधिकारिक नाम काशी ही रखय चाहत रहलन. लेकिन नेहरू वैज्ञानिक सोच क रहलन अउर उ कवनों भी काम वैज्ञानिक तर्क के अधार पर ही करय. ओन्हय वाराणसी नाम जादा वैज्ञानिक अउर तर्कसंगत लगल, काहें से कि इहां वरुणा अउर असी नदी क प्रवाह मौजूद हौ. दूनों नदी गंगा में मिलल हइन, अउर दूनों संगम के बीच मौजूद क्षेत्र ही वाराणसी हौ. वाराणसी नामकरण के पीछे इहय तर्क प्रचारित अउर प्रसारित भी कयल गयल. प्रधानमंत्री के जोर देहले के नाते संपूर्णानंद के झुकय के पड़ल अउर कागज में काशी वाराणसी के नाम से दर्ज होइ गयल. लेकिन बोल-चाल के भाषा में आज भी लोग झूमि के वाराणसी के काशी अउर बनारस कहयलन. (लेखक सरोज कुमार वरिष्ठ पत्रकार हैं. यह उनके निजी विचार हैं.)


काल्हु के गिरल बाजार आजु उछाह में आइल – टटका खबर\nकाल्हु के गिरल बाजार आजु उछाह में आइल\nसेंसेक्स 578 अंक त निफ्टी 197 अंक उछलल.\nमुम्बई 05 अप्रैल (वार्ता). अमेरिका चीन के व्यापारिक तनातनी कम होखे के खबर, विदेशी बाजारन से मिलन बढ़िया संकेत का साथही रिजर्व बैंक के नीतिगत दर में कवनो बदलाव ना भइला से आजु देश के शेयर बाजार खुशी से झूम उठल. एह सबसे उछाह में आइल लिवाल आजु बिकवालन पर भारी पड़लन आ बीएसई के संवेदी सूचकांक 577.73 अंक आ एनएसई के निफ्टी 196.75 अंक के उछाल लेके बन्द भइल.\nबाजार में कारोबारी धारणा में दिन भर मजबूती बनल रहल. रिजर्व बैंक दिवालिया प्रक्रिया से गुजरे वाला करीब 40 कंपनियन के ऋण का बारे में बैंकन के कइल प्रावधान पर छूट देबे के एलान क के बैंकिंग समूह के सूचकांक में 2.78 प्रतिशत के बढ़ती करा दिहलसि. साथ ही रिजर्व बैंक के मौद्रिक नीति समिति चालू वित्त वर्ष के विकास दर के अनुमान 7.2 प्रतिशत से बढ़ाके 7.4 प्रतिशत कर दिहलसि आ 31 मार्च के पूरा भइल वित्त वर्ष के चउथका तिमाही के खुदरा महँगाई दर अनुमानो 5.1 प्रतिशत से घटाके 4.5 प्रतिशत कर दिहलसि.\nआजु दुनिया भर के शेयर बाजारनो में तेजी देखे के मिलल.\nTags: निफ्टी, शेयर बाजार, सेंसेक्स\nहप्ता के ऊँचाई पर चहुँपल शेयर बाजार


भोजपुरी दबंग के अगिला मुकाबला १६ फरवरी के राँची में चेन्नई राइनोज से – Anjoria\nFebruary 10, 2014 Editor मनोरंजन 0\nएही दिने एगो अलग मैच में बंगाल टाईगर आ केरला स्ट्राईकर के भिड़न्त\nसेलिब्रिटी क्रिकेट लीग के सीजन चार में भोजपुरी सितारन के क्रिकेट टीम भोजपुरी दबंग के अगिला टक्कर १६ फरवरी का दिने राँची का जेएससीए स्टेडियम में चेन्नई राइनोज से होखे वाला बा.\nअबले तीन मैच में भोजपुरी दबंग दू गो मैच जीतले बा आ एगो हारल बा.\n16 फरवरी के होखे वाल मैच के टिकट बेचे ला राँची में बारह जगह काउन्टर खोलल गइल बा. एह जगहन में पलाश रेस्तरां, गैलेक्सिया मॉल, नोरा फोटो लैब, स्पाइकर, एक्वा वर्ल्ड (मछली घर), बिग शॉप, फिरायालाल, काश्मीर वस्त्रालय, रांची क्लब, सत्यापॉल, मैपल वुड, लुईस फिलिप वगैरह शामिल बाड़े. जेएससीए स्टेडियम के काउंटरो से टिकट खरीदल जा सकेला आ मन करे त ऑनलाइन टिकट kyazoonga.com पर खरीदल जा सकेला. टिकट के दाम 100रू, 300रू आ 600 रू राखल गइल बा.\nदुपहरिया तीन बजे से होखे वाला मैच में बंगाल टाइगर आ केरला स्ट्राइकर खेली. जबकि भोजपुरी दबंग आ चेन्नई राइनोज के मैच साँझ सात बजे से शुरू होखी. एह मैचन के सीधा प्रसारण कलर्स, रिश्ते, आ बिग मैजिक बिहार/झारखंड पर कइल जाई.\nबंगले वाली सीमा सिंह


प्रयोगकर्ता वार्ता:Formuse - विकिपीडिया\nस्वागतम्! नमस्कार Formuse जी, भोजपुरी विकिपीडिया पर राउर बहुत स्वागत बा!\nFormuse जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,140 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) ०२:०५, ६ नवम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Formuse&oldid=625965" से लिहल गइल